Najveća balkanska priča: Operacija Aluminij | Tacno.net\nAutor 👤Mr Milan Jovičić / bivši inžinjer iz Aluminija / 2.5.2018. u 16:52\nSvakako, poslije planetarne privatizacijske pljačke u Aluminiju iz Mostara, na prostorima Bosne i Hercegovine, slijedi iz naslova, pozajmljenog iz „Žurnala„ i pera novinara, gospodina Denisa Kuljiša i ova priča.\nNaša, bosansko-hercegovačka i hrvatska, medijska javnost ućutala je sa informacijama i lažnim slavopojkama, o bivšem „hercegovačkom divu„, koji je istinski konačno, pao na koljena sa staklenim nožicama, kao i najveći gubitnik, od preko 300 miliona maraka.\nKako je to svojevremeno, pisao u nedeljniku „Dani„ poznati novinar, Senad Pećanin;\n„Posljednji čin najveće poslijeratne pljačke u BiH: Da savršen zločin postoji, to je jasno, baš kao što je jasno da takvog djela nema bez savršenog plana. Priča o Aluminiju, mostarskom kombinatu i mogućem temelju oporavka bosanskohercegovačke privrede, pokazuje šta savršen plan ne dovodi do savršenog zločina: bahatost i bezobrazluk realizatora. Da Mijo Brajković nije ratnom retorikom tumačio ustroj kompanije čija je struktura promijenjena puškom, da njemačke kompanije i danas ne isplaćuju nadoknade zatočenicima koncentracionih logora dok bi današnje vodstvo Aluminija najradije zaboravilo na Bošnjake koji su sa Heliodroma dovođeni na prinudni rad u kombinat, da je Edhem Bičakčić barem pokušao prikriti kako ne vidi ništa sporno u pomaganju otetog… dugo bi ostalo tajnom kako je hercegovački gigant sa skromnom šibenskom investicijom napravio čudo. Dugo, ali ne i zauvijek: pa tu su stranci „Dakle, pune 22 godine, mi obespravljeni radnici Aluminija, vodimo lavovsku borbu, ukazujući domaćim vlastima i međunarodnoj zajednici, da je u ovoj firmi Aluminij, počinjen neviđen kriminal, opljačkana državna imovina i što je najcrnje, izvršena je didkriminacija radnika, na nacionalnoj osnovi.\nDomaća vlast, sa premijerima Vlada Federacije i njihovim ministrima, od Edhema Bičakčića, Brankovića, Hadžipašića, do Nikšića i sadašnjeg Fadila Novalića, uključilča se u ovaj veliki kriminalni lanac, kao njihove karike, nacionalista i uzurpatora, stranačkih HDZ-ovih, kadrova u firmi, u vlasti i na svim ključnim pozicijama.\nPoput ulizica, lopova i kriminalaca, u aluminijskoj foliji, odrađivali su svoj posao u pljački imovine i diskriminaciji nehrvata, tako im do današnjih dana i niko nije stao na put njihove osmišljene pljačke.\nNažalost, u njihov kriminalni lanac, kao nova karika, uključuje se i Vijeće ministara sa Denisom Zvizdićem, što je nastavak i nove tzv. „Balkanske priče„ a u vezi je sa konačnom operacijom Aluminija.\nKao, neposredni i veoma upućeni, poznavalac svih njihovih kriminalnih radnji, u vezi Aluminija, svojevremeno sam i na vrijeme pisao i gospodinu Denisu Zvizdiću, kako ne bi uletjeli u tu lukavu i prljavu rabotu, HDZ-ovih latinskih lukavaca. Ovoga puta, riječ je o oslobađanju plaćanja carinskih troškova na uvoz sirovog aluminija iz Rusije. Svakako, pod velikim uticajem svojih ministara iz redova „bratskog„ srpsko-hrvatskog, udruženog klana, Bevande i Šarovića, kao i inih, gospodin Zvizdić je progutao i tu gorku pilulu, zanemarujući i zataškavajući i sve posljedice prethodne pljačke u Aluminiju i sadašnje uvođenje i ruskoga uticaja u ekonomiju naše države, a samim time, podržao je i potajne ideje i nastojanja, naših evidentnih rušilaca, u napretku zemlje prema EU i NATO-u, od strane guslara iz Laktaša i gangaša iz mostarskih Bara.\nTako je, istinski, mogla i da krene tzv. „Operacija Aluminij„ kao Balkanska priča iz pera, uvaženog novinara, Denisa Kuljiša.\nPišući o ruskoj penetraciji, zaključuje; „Rusija pokušava politički destabilizirati Bosnu i Hercegovinu tako što investicije u ekonomiju i političke figure u Republiciu Srpskoj pojačava stvaranjem snažnog ekonomsko-političkog lobija među Hrvatima u Federaciji BiH! To je jedna golem ekonomski pothvat gotovo nesaglediva domašaja, koji zapravo ide preko Zagreba. Ekonomsku dominaciju Rusije u energetskom sektoru u Hrvatskoj pokušava se – do sad jako uspješno – proširiti i na Hercegovinu.\nPiše dalje, ovaj novinar; „U Mostaru, dakle, postoji veliki kombinat Aluminij d. d. Osnovao ga je u davnini ”Energoinvest”, kao bazični pogon avio-industrije koja je tu proizvodila cijele sekcije za američke putničke avione ”Boeing” i gradila sve jugoslavenske borbene avione i helikoptere. No, sad je to gola sirovinska tvornica, koja izvozi 170 milijuna eura godišnje, kao najveći BiH izvoznik, te zapošljava oko 800 radnika, ali je, kao i sva ekstenzivna industrije, u gubitku, što zbog cijene sirovine koja je opterećena europskim carinama (oko 4,5% za članice CEFTA) te cijenom struje, budući da energent ima najveći udio u trošku stvaranja njihova proizvoda koji nema naročitu dodanu vrijednost.\nO preuzimanju Aluminija, nastavlja dalje novinar Denis Kuljiš;\nCijela ta ekipa duboko implantirana u HDZ posredno je i neposredno vezana za Predsjednicu. Sačinjavaju desnicu, a neki od njih su, bogami, vezani i za Ruse. Uopće, hrvatska državna politika – vanjska politika – rascijepila se u posljednje vrijeme i dok s jedne strane premijer Plenković drži europski kurs, što znači Zapad, Bruxelles, Berlin, Washington i sve po redu i po spisku, na Pantovčaku se stvara jedna grupacija koja očito misli da ”NATO i EU nisu prioritet”, ne samo za Bosnu i Hercegovinu“ / završen citat novinara D.K. /\nUključujući se u ovu problematiku, mnogo je još sličnih prljavih rabota, na temu Aluminij i oko njega, na što sam godinama ukazivao u mnogim mojim kolumnama, objavljivanim u mnogim portalima ili nekim od dnevnih listova.\nMeđutim, naša javnost je nezainteresovana o ovoj velikoj pljački države i njenih građana, a vlasti su domaće indiferentne, nezaintresovane, ogrezle u domaćem kriminalu i korupciji, podržavajuči jedni druge, dijeleći međusobno svaki ono „što je ko jamio, jamio je„.\nZa premijere, Fadila Novalića i Denisa Zvizdića, veoma je važno da se proizvede što više municije, haubica i kakvog sve ne naoružanja, kako bi se u svijetu, mogli mnogi drugi i različiti ubijati, a domaći građani, penzioneri i neradnici, neka permanentno obilaze kontejnere i deponije smeća, u potrazi za kruhom. Mladi, pametni i školovani neka odlaze u svijet, jer nama takvi nisu niti potrebni, ovi se hrane nacionalizmom, mržnjom, kriminalom, korupcijom i feminizmom u javnim firmama.\nNeka bude i ovo dio, Balkanske priče, zapakovane u aluminijsku foliju, dok je naše sudske vlasti, konačno ne raspakuju i počnu raditi i svoj posao.\nDaj Bože, kćeri, da te aga uzme, sve dok cigani okolo oblijeću govorili bi naši stari, mudri, pametni i moralni.


Tanjug 12. februara 2021. 09:48\nBANJALUKA – Ministar zdravlja i socijalne zaštite Republike Srpske Alen Šeranić očekuje da bi u drugoj polovini februara u RS mogla da počne masovna vakcinacija stanovništva ruskom vakcinom protiv virusa korona.\n„Očekujemo, prema najavama distributera iz Rusije, da u drugoj polovini februara Republika Srpska dobije prvu količinu vakcina za 100.000 ljudi, čime bi počeli i masovnu vakcinaciju ruskom vakcinom“, rekao je Šeranić.\nPodsetio je da bi u Republiku Srpsku trebalo da stigne ukupno 400.000 doza „Sputnjika“, odnosno količine vakcina za vakcinisanje 200.000 ljudi, koje je RS putem ovlašćenih distributera uspela da nabavi iz Rusije.\n„Planirano je da se ovom prvom količinom, iz interventnog uvoza, koja je prošla kontrolnu seriju Agencije za lijekove, vakcinišu radnici koji rade u kovid ođeljenjima, bilo u bolnicama ili ambulantama“, rekao je Šeranić za RTS uoči početka današnje vakcinacije zdravstvenih radnika.\nŠeranić napominje da Republika Srpska još očekuje i određene vakcine „Fajzera“ i „AstraZeneke“, koje bi trebao da dođu kroz Kovaks program, ali i da RS nastavlja da traži način da nabavi dodatne vakcine za svoje stanovništvo.\n„Kroz dogovor srpskog člana i predsedavajućeg Predsedništva BiH Milorada Dodika i Vučića omogućena je vakcinacija još 5.000 zdravstvenih radnika Republike Srpske, što je vrlo značajno kako bismo zdravstveni sistem što pre zaštitili i stavili u funkciju“, rekao je Šeranić.\n„Shodno toj stabilizaciji, očekujem da idemo u dobrom pravcu. Vakcina koja dolazi u ovom trenutku je, svakako, dobrodošla, jer će ona pomoći da se još bolje kontroliše epidemija i da se konačno vraćamo u neke normalnije tokove, nego prošle godine“, naveo je Šeraić.


Kako da podesite alarm na Apple Watch-u - iMagazin\nKako da podesite alarm na Apple Watch-u\n2018/09/03 | 11:08\nApple Watch nije od koristi samo kada ste aktivni, već i kada spavate. Evo kako možete da podesite alarm na Apple-ovom pametnom satu.\nMnogi korisnici verovatno ne znaju da Apple Watch poseduje i ovu funkciju. Međutim, ona ima i prednosti i mane. Jedna od prednosti je što vas neće probuditi nikakav agresivni zvuk, već će sat nežno vibrirati na vašoj ruci. Takođe, ako već spavate sa satom na ruci, moći ćete da pratite i svoje navike tokom spavanja.\nS druge strane, ako budete upotrebljavali ovu funkciju, radni dan ćete morati da započnete punjenjem svog sata, jer kapacitet baterije nije toliko jak da izdrži puna dva dana.\nEvo kako možete da podesite tu funkciju:\nPritisnite Digital Crown.\nPritisnite ikonicu alarma.\nPritisnite Add Alarm.\nPodesite željeno vreme okretanjem Digital Crown-a.\nAko dva puta pritisnete Digital Crown, vratićete se na Watch Face. U slučaju da ne želite da pritiskate po malom ekranu, recite Siri da to učini za vas. To ćete učiniti tako što ćete pritisnuti Digital Crown i reći: Set an alarm for 8 am. Ništa lakše!


Koje sve fakultete mogu da upišem sa ekonomskom školom, i koje sve mogu da upišem sa smerom u medicinskoj ginekološko-akušerska sestra i farmaceutski tehničar\nDobar dan, potrebne su mi neke informacije u vezi prekvalifikacije/dokvalifikacije,pa ako biste bili ljubazni da mi odgovorite na neka pitanja,pošto nisam sigurna da li sam najbolje razumela sve što piše na vašem sajtu. Naime,završila sam fakultet u Slovačkoj,nostrifikovala diplomu na Univerzitetu u...\nPoštovani, završila sam Visoku školu elektrotehnike i računarstva 2016. Planiram nastavak studija. Koja je najbolja opcija posle osnovnih strukovnih? Da li postoji mogućnost nastavka na akademskim? Da li postoji mogućnost nastavka na fakultetu u drugoj državi pa povratak na studije u Srbiji? Hvala\nPitanje u vezi studija uz rad\nPozdrav. Trebaju mi neki saveti oko studija zaštite životne sredine na Akademiji strukovnih studija. Otežavajuća okolnost mi je to što sam srednju školu završio pre nekih 7-8 godina, pa sam skoro svo gradivo iz matematike i fizike zaboravio, davno je bilo. Olakšavajuća okolnost će mi biti što bih st...\nPlaniram da putujem i volela bih da radim sa računara\nNe bih volela da se vežem za jedno mesto ili da radim u jednoj kompaniji zauvek. Planiram da putujem i volela bih da radim sa računara ako je to ikako moguće. Znam da postoje digitalne arhitekte i da je dobro plaćen posao, a i ekonomija ima prostora za rad u tom pogledu. Da li je to izvodljivo, radi...\nŠta posle srednje?\nZdravo, 4. sam godina srednje i treba da izaberem na koji ću fakultet jako brzo, ali sam generalno jako neodlučna i ne znam kako da odaberem pravi izbor. Idem u ekonomsku, smer finansijski administrator i imam sve petice. Razmišljam se izmedju nastavljanja ekonomije ili ipak arhitekture. Arhitekturu...\nPozdrav, da li možete da mi date savet? Četvrta sam godina osnovnih studija na Tehnološkom fakultetu, smer prehrambeno inženjerstvo. Posebno me interesuju menadžment, standardizacija i uopšteno organizacione nauke, te bih volela da se usavršim u tim oblastima. Volela bih kada bih mogla da povežem te...\nŠta znači status budžetskog studenta?\nŠta tačno znači upasti na budžet? Da li plaćam školarinu delimično ili sam oslobođen, šta sve trebam plaćati i šta ne?\nDa li nakon srednje ekonomske škole mogu da upišem prirodno-matematički fakultet?\nIdem u ekonomsku školu, smer ekonomski tehničar(smer najsličniji gimnaziji). Interesuje me da li nakon što završim ekonomsku školu mogu da upišem Fizički fakultet u okviru prirodno-matematičkih nauka u Beogradu?\nZdravo, upisujem Geografaki fakultet i ne mogu da pronadjem tačnu literaturu iz koje bih spremala prijemni pre nego sto izadje informator sa 600 pitanja, sve što sam pronašla su udžbenici iz 98 godine koje ne mogu da kupim i ne znam da li su još uvek validni za spremanje prijemnog i sada moje pitanj...


PLANIRALI STE DA PUTUJETE U TURSKU? Od ponedeljka važe nova pravila | Novosti.RS\nOni koji ne budu imali negativan PCR test neće moći da se ukrcaju u avione koji lete za Tursku.\nPOHRLILI DA PREĐU GRANICU: Uprkos novim merama na desetine hiljada ljudi ušlo u Srbiju za samo 10 sati\nU TURSKOJ I DALJE DRAMATIČNO: Broj preminulih veći za 251, novozaraženih 19.256\n22. 12. 2020. u 19:05\nvirus korona korona virus Turska PCR test


Notari - Čemu To Služi A Uz To I (Ne)Radi ? | Nekretninko - Srbija-Nekretnine.org Blog\nDobili ste na lutriji, ujka iz amerike ostavio vam je prilično nasledstvo, ili ste jednostavno uzeli kredit kod banke i rešili da kupite stan u Beogradu.\nRanije pri kupovini stana kupoprodajni ugovor bi vam sastavio advokat, bilo vaš bilo agencije za nekretnine. Mogli ste takođe da ga sastavite sami ili da zamolite nekog iz familije ko se razume u pravo. Po potpisivanju ugovora, uz malo strpljenja i čekanja na sudskom šalteru (u čemu većina nas Srba pronalazi izuzetno uživanje), overili bi ste svoj ugovor u sudu platili za to taksu i otišli da se posvetite uređenju svoje novopečene nepokretnosti.\nOd 1. septembra ove godine i u Srbiji počeli su sa radom javni beležnici tzv. notari. Oni su ovlašćena službena lica za overu dokumenata, koji prema Zakonu o javnim beležnicima svoje usluge naplaćuju prema javno beležničkoj tarifi.\n>Notari su Dobra Ideja - Pa Gde Onda Smrdi?\nDanas i sastavljanje samog ugovora o kupoprodaji nepokretnosti spada u nadležnost notara. Sjajno „no more middle man“!\nZakon je ovo uveo iz razloga veće pravne sigurnosti. Naime, sud je svojom overom garantovao samo da je ugovor potpisalo određeno lice, a nije se upuštao u materijalno-pravnu ispravnost same sadržine ugovora.\nPrilikom sastavljanja ugovora notar je dužan da vrši i formalnu i sadržinsku kontrolu punopravnosti ugovora. U slučaju da primete da je neka odredba ugovora ništavna ili bi mogla da da povod za spor, dužni su da o tome upozore stranke, a imaju mogućnost da unesu upozorenje u ugovor ili čak odbiju da ga sastave. Na taj način će se u velikoj meri preduprediti potencijalni sporovi vezani za prodaju nepokretnosti, između ostalog i višestruke preprodaje stanova.\nPored ovoga Zakon o javnim beležnicima daje mogućnost i da prilikom zaključenja ugovora o prodaji, stranke ugovore da će kupac položiti kupovnu cenu nepokretnosti u tzv. notarski depozit.\nNotarski depozit je poseban depozitni račun koji notar otvara u nekoj od poslovnih banaka odakle će novac biti prebačen na račun prodavca tek kada se kupac uknjiži kao vlasnik nepokretnosti. Na taj način se štite obe strane - prodavcu se garantuje da će dobiti svoj novac, a kupcu da će se uknjižiti kao vlasnik nepokretnosti koju kupuje. Jednom rečju kada ste kupili svoj stan u Beogradu i notar vam je sastavio ugovor i uredno ga overio sigurni ste da je stan zaista vaš, da na njemu nema nikakvih tereta ili ne daj Bože onih koji su taj isti stan kupili verujući da su jedini.\nIpak Budimo Realni - Ovo je Srbija\nNaime, do sada je u Srbiji zvanično registrovano manje od stotinu notara!Tako da kada kupujete svoj stan u Beogradu morate prvo da ulovite jednog od ovih retkih zverova. U Beogradu je registrovano njih trideset devet, prema poslednjem popisu iz 2011. godine Beograd ima 1.659.440 stanovnika, što mu dođe jedan notar na 42.550 stanovnika (OK ne kupuju baš svi stanove ali opet).\nSledeći problem na koji možete da naiđete je ako je vaš stan u Beogradu još uvek u izgradnji. Notari sastavljaju i overavaju ugovore o kupoprodaji stanova koji su uknjiženi, a pošto stan koji još nije završen ne može ni biti uknjižen ne može ni biti predmet ovog ugovora. Bez obzira što vam je banka odobrila preko potreban kredit, banke u principu odobravaju kredite za osamdeset posto završenih stanova, od kupovine ništa.\nDa li su Notari u Stvari Lihvari ?\nPoslednja ali svakako veoma bitna stavka celog poduhvata CENA. Notari svoju uslugu naplaćuju prema javno beležničkoj tarifi. Ova tarifa utvrđuje se prema vrednosti pravnog posla i iskazuje se u bodovima.\nAKO STE MISLILI DA JE OVO KRAJ\nPošto u zemlji Srbiji sve može ali ne mora bit, ili dok jednom ne smrkne drugom ne svane, u ovom konkretnom slučaju smrknuta strana su srpski advokati. Srpski advokati su ovo preuzimanje do sada njihove nadležnosti sastavljanja ugovora o kuproprodaji doživeli kao mešanje u njihov posao, napad na njihov ugled i ponajviše njihov (već prilično napadnut novim porezima) džep. Tako da su rešavanje pitanja ove nadležnosti između njih i notara pridodali spisku svojih štrajkačkih zahteva a bogami kontaktirali i sve relevantne evropske institucije pozivajući ih da reaguju.\nS obzirom da štrajk advokata u Srbiji traje već dva meseca i da mu se kraj ne nazire, Vlada Srbije donela je nacrt izmena i dopuna Zakona o javnim beležnicima. Na osnovu ovog nacrta pored notara ugovore o kupoprodaji nepokretnosti mogu da sačinjavaju i advokati i građani uz obaveznu solemizaciju javnog beležnika. Advokatske Komore još nisu dale svoj odgovor na ovaj predlog, ali jedno je sigurno trošak za nas građane sigurno neće biti manji.\nAko kupujete svoj stan u Beogradu jedino što mogu da vam poželim jeste puno sreće u ovoj zbrci od propisa, a sve ostalo .... živi bili pa videli.\nI pre nego što krenete da se bakćete sa notarim pronađite stan po Vašoj meri u našoj sekciji jednoiposoban stan u Beogradu.\npostovao IVANA dana 3.11.2014.\nJesu skupi ali su mnogo sigurniji,vi gledate koliko kosta jedan ugovor i poredite ga sa sudom i advokatima .Pa koliko kosta sto vas advokati 5 puta posavetuju da bi vam napravili jedan ugovor i jos ako vas navedu nas krivi put pa odete i u proces ,koliko to samo kosta.ja cu vam navesti moj slucaj ,kupila sam plac,dala advokatu novac 300 eura da mi u 5 sudu overi ugovor ,nije me posavetovao da je potrebno preca kupovina ,vec me je posavetovao da okrcim i posadim voce kad me je komsija sinoras tuzio on je otisao i sa njima se ispodogovarao sto ce reci sedeo jednim .... na dve stolice i ja sam izgubila spor ulozila novac i kda sam ga pitala sta ima da izjavi na to on je rekao da se sporovi gube i dobijsji ,za mene su od tad advokati olosi i ja sam iskljucivo za NOTARE pa nek kosta koliko kost\npostovao zeljka dana 4.11.2014.\nGospodo draga sami ste rekli da je ovo Srbija, pa Vam moram reci da to sto notari rade nije nista sigurno zato novac koji uzmu od naplate taksi 80 procenata ide u njihove dzepove tj . dele sa svojom strankom a samo 20 procenata ide u drzavnu kasu. Eto resenja za smanjenje penzija i plata da se budzet popuni a stranka ne osteti.\npostovao Vladann dana 5.11.2014.\nMožda trebaju da postoje ako garantuju veću sigurnost prilikom kupoprodaja nekretnina, jer dosada ste mogli jedan isti stan da preprodate 16-est puta i nikom ništa... Nevaljaju ni jedni ni drugi ali ako daju veću pravnu sigurnost onda Ok nakraju krajeva svaka usluga se plaća pa tako i ovo. Ko ima para da plati nekretninu 50 i više hiljada € neka plati i overu ugovora to je najmanja stavka.\npostovao Ninoslav M. dana 6.11.2014.\nMinistar pravde u medijima govori o pravnoj sigurnosti kada se ugovor zakljucuje kod notara ali ja o tome ne videh nikakav dokaz. Do sada sam video ukupno 5 notarskih isprava i na svakoj se notar ogradjuje da ne odgovara za ispravnost dokumenata na osnovu kojih je sacinio ugovor (iako je po zakonu duzan da garantuje) a u jednom slucaju je notar pogresio kod unosenja podataka o strankama, pa kada smo se posle vratili kod njega da tu gresku ispravi, naplatio nam je za sastavljanje aneksa ugovora zbog greske koju je on licno napravio!!!!! kaze imali smo srece jer je aneks samo 50% tarife, dakle jos 18.000 dinara zato sto notar nije pazio kada je u ugovor unosio licne podatke stranaka. Ej Srbijo medju sljivama. Inace ima primera da nekima zakazuju tek za februar naredne godine. A o ogromnim tarifama da i ne govorim. Potvrda da decu mogu da vodim na odmor u inostranstvo bez majke sam do sada placao oko 360 dinara u sudu. Sada mi notar za istu potvrdu za dvoje dece trazi oko 10.000 dinara!! Pa za taj novac mogu da uplatim ceo aranzman u predsezoni. Mislim da je krajnje vreme da se bezi odavde, jer bolje tesko da cwe biti.\npostovao Dobrila dana 14.12.2014.\nU Crnoj Gorin, notarski sistem odlično funkcioniše i daje veliku pravnu sigurnost. Notar sastavlja ugovor , provjera eventualne mane na nepokretnostima koje su predmet ugovora, dužan je o tome da obavjesti stranke. On ujedno i uknjižava kupca i još za sve to odgovara svojom imovinom. Otkako postoje notari u Crnoj Gori, nema duple prodaje stanova,agencije za nekretnine ne sastavljaju nestručne ugovore kao što je to do sada bilo, jer su mahom to radili sami bez korištenja advokata ,pa su se dešavale brojne nepravilnosti kao i nemogućnost uknjižbe kupca na nekretninu koju je platio. Notarski sistem je odličan, daje veliku pravnu sigurnost,iz iskustva u Crnoj Gori ja ga iskreno preporučujem i pohvaljujem. Ovaj sistem samo ne odgovara hoštaplerima i prevarantima jer neće više moći da manipulišu sa naivnim građanima. Što se tiče advokata, oni će imati dovoljno drugih poslova a koliko sam upoznata i njima je bilo ponuđeno da sastavljau ugovore pod istim uslovima kao i notarima tj, da garantuju svojom imovinom za ispravnost ugovora ali oni su to odbili.Prema tome...sad nemaju za šta da se žale. Da je sistem koji je bio do sada valjao, ne bi se dešavale brojne prevare , da se jedan stan prodaje 20 puta. Mnogi kupci iz Crne Gore su prevareni na taj način u Beogradu jer su kupili stan koji je već prodat 20 puta. Znam lično te ljude u pitanju su moje najbliže komšije i čak jedan vrstan advokat iz H. Novog i njega su uspjeli da prevare ti maheri. Onaj tko ima novca da kupi stan ima i da plati notara. Tko nema da kupi stan ne mora da se sekira ni oko notarske tarife.\napartmani beograd » Beograd nekretnine izdavanje » Beograd nekretnine prodaja » Poslovni prostor » Zemljište » prodaja stanova novi sad » Izdavanje stanova Beograd » Kuca na prodaju » Beograd nekretnine » Prodaja stanova Beograd » stan na dan beograd » Izdavanje stanova Novi Sad » Placevi beograd » agencije za nekretnine » Poslovni prostor beograd » Izdavanje stanova » beograd nekretnine izdavanje bez posrednika » Prodaja kuca » Prodaja stanova »


Posljedice pandemije na finansije i ekonomiju države\n25943 pregleda\t44 reakcija\t21 komentar(a)\nNakon velikog prošlogodišnjeg pada, projekcije o rastu ekonomije u ovoj godini su od pet do sedam odsto, Foto: Shutterstock\nDeficit budžeta veći od 400 miliona eura, javni dug od oko 3,8 milijardi eura i pad bruto - domaćeg proizvoda (BDP) u nivou od oko 14,2 odsto, bilans je uticaja pandemije koronavirusa u Crnoj Gori u prošloj godini.\n“Ako javni dug nastavi da raste radi finansiranja deficit budžeta, Crna Gora možda neće biti u mogućnosti da ga servisira”, ukazalo je Ministarstvo finansija u prospektu za posljednju emisiju obveznica, nakon čega je objašnjeno da će dio pozajmice ići upravo na pokrivanje deficita i starih dugova...\nČeka se budžet sa odgovorima za krizu u ovoj godini: Sjedište Vladefoto: Arhiva Vijesti\nCentralna banka (CBCG) u optimističnom scenariju projektuje rast BDP-a u ovoj godini u nivou od 7,5 odsto koji bazira na više pretpostavki. Te pretpostavke, prema dokumentaciji CBCG, su - djelimičan oporavak turističke privrede u odnosu na veoma nisku bazu iz 2020. godine, rast turističkog prometa doprinijeće i rastu privatne potrošnje (oko 6,5 odsto), potrošnja države ostvariće blagi rast od jedan odsto zbog mjera podrške ekonomskom oporavku od posljedica pandemije koronavirusa, u projekciji je pretpostavljen završetak prve dionice auto-puta što će oporaviti investicije u osnovna sredstva (pet odsto) i snažan izvoz roba i usluga (oko 37 odsto) podstaknut oporavkom ekonomije, kao i usljed oporavka turističke privrede.\nZa javne nabavke Fonda obezbijeđeno je 16,8 miliona eura i taj novac je trošen za plaćanje obaveza za ljekove, za nabavku medicinske opreme i troškove transporta zbog pandemije, za nabavku respiratora, agregata, i transportnih vozila za potrebe Kliničkog centra i bolnica, za nabavku brzih antigenskih testova, vakcina, dijagnostikuma za rtPCR testiranje, zaštitne medicinske opreme preko Montefarma, obradu usluge testova PCR tehnikom u privatnim uslugama. Uz to, iz budžeta Fonda je isplaćeno i 6,8 miliona eura za zarade zaposlenih u javnim zdravstvenim ustanovama zbog izmjene granskog kolektivnog ugovora, dopunskog i prekovremenog rada, stimulansa zaposlenih koji rade sa kovid pacijentima... Tu je i direktna uplata Vlade od 1,2 miliona za tri kovid bolnice u Baru, Beranama i Nikšiću...\nU 2020. godini zaključena su tri međunarodna aranžmana za sanaciju ekonomskih posljedica pandemije. To je aranžman sa Međunarodnim monetarnim fondom (MMF) od 74 miliona eura, sa Evropskom komisijom od 60 miliona eura od čega je uplaćena polovina novca i sa Bankom za razvoj Savjeta Evrope (CEB) od 40 miliona\nCrna Gora, bez bolnih rezova na rashodnoj strani budžeta i brzog privrednog oporavka koji bi omogućio dodatne prihode, prije svega od PDV-a, akciza i poreza na dobit, ne može izaći iz spirale novih zaduživanja kojim se djelimično otplaćuju stari dugovi, a djelimično se nadomješta hronično nedostajući novac u državnom budžetu\nBudžetom za 2021. najavljena je nova ekonomska politika, razvojni projekti, obuzdavanje finansijskih problema, pametnije odluke u turizmu...\nStopirati neracionalne troškove u budžetu: Nikola Altiparmakov foto: Privatna arhiva\nRanije skupo zaduživanje se vraća kao bumerang: Damjanovićfoto: Savo Prelević\nSuzbiti sivu ekonomiju, proširiti poresku osnovicu...\nbudžetBDPekonomijakoronavirusKovid-19CBCGCentralna banka Crne GorePoreska upravaMinistarstvo finansijaNikola AltiparmakovAleksandar Damjanović


TAROT KARTE ZA DECEMBAR 2017: Jedna znak će finansijski dosta profitirati | DNEVNE\nKičma će biti aktuelan problem starijim Blizancima, dok mlađa generacija može imati problem sa nervozom i nesanicu\nKorektan poslovni mesec, ali će biti potrebno dosta truda da bi se neki odnosi unapredili i podigli na viši nivo. Dogovori koje ste započeli mogu uroditi plodom, ali tek u drugom deluovog perioda. Nekima od vas stoje i mogućnosti za napredovanje ili promenu radnog mesta, što će se opet pokrenuti tek nakon ulaska u drugu dekadu decembra. U suštini, početak meseca vam daje mnogo aktivnosti, a malo rezultata, dok će kasnije situacija biti u potpunosti preokrenuta. Sve ono što ste pokrenuli na mišiće, počeće da se realizuje velikom brzinom. Po pitanju finansija – vodite računa o svojim troškovima.\nU prvom delu decembra može u vašim emotivnim vezama i brakovima biti povremenihneprijatnih situacija, teško ćete ostvarivati pravu komunikaciju sa partnerom i može dolaziti do rasprava. No, samo je ovaj period postavljen komplikovano, vidi se da ćete vi i voljena osoba razrešiti svoje probleme i vrlo brzo se vratiti u neke normalne ljubavne tokove. Što se slobodnih pripadnika ovog znaka tiče, itekako je moguć ulazak u seksualno – emotivnu kombinaciju sa jednom osobom. Ne mogu da kažem da će ovo biti baš prava veza, ali je definitivno izvesno da će vam itekako prijati i da ćete u njoj uživati.\nProblemi sa virusnim i bakteriološkim infekcijama. Stariji pripadnici znaka bi trebalo češće dakontrolišu pritisak.


Ana Brnabić: Postoje dva kandidata za premijera Srbije | Vestinet.rs\nPočetna POGLEDI\tAna Brnabić: Postoje dva kandidata za premijera Srbije\n„Znam i ko je drugi kandidat, ali nije na meni da kažem ko je“, rekla je Brnabić na TV Pink.\n„To je kandidat iz naše stranke, iza koga bih ja stala u svakom trenutku. To je odlična, fenomenalna osoba, kojoj bih ja u svakom trenutku pružila podršku i to sam rekla i predsedniku Vučiću“, rekla je Brnabićeva.\nPredsednik Srbije Aleksandar Vučić najozbiljnije razmišlja o koaliciji za formiranje Vlade Srbije sa Aleksandrom Šapićem, izjavila je premijerka.\n„Ali, znam da ga ceni zbog borbenosti. Šapić je pokazao da želi i da ume da se bori i to je pokazao u trenucima kada se mnogi naši koalicioni partneri nisu tako borili, pre svega mislim na SPS“, istakla je Brnabićeva.\n„Preko stranih ambasada pokušavati je siguran način da ne budete u vladi. Sami su se isključili. Vučić ne voli da strane ambasade utiču na to ko će biti u vladi tako da ko god se pozove na njih neće biti član Vlade“, kazala je premijerka.\n„Srbija treba da nastavi kako je krenula, ljude koji se bore i Vučić jako predano razmišlja kako da napravi vladu koja će nastaviti da vodi zemlju u pravom smeru. Čini mi se da zbog toga građani mogu da razumeju koliko su teške odluke i zašto još uvek uz toliku podršku nije odlučio koji je budući sastav vlade“, ispričala je Brnabićeva.\nBrnabićeva kaže i da Vučić prezire ljude koji u inostranstvu govore loše o Srbiji i žale se strancima i one koji koriste državu ili „zajašu vlast“ kako bi to iskoristili za svoje sopstvene interese, i to bez obzira da li su politički neistomišljenici, kao što je Dragan Đilas koji je najbolji primer za to ili su to ljudi koji su njihovi koalicioni partneri iz SPS-a ili su iz SNS-a.\n„Za sve koji znaju Vučića znaju da on razmišlja samo o budućnosti Srbije i da mu lično ništa nije važno i ta odluka u vezi Vlade kada je bude doneo biće u najboljem interesu Srbije i građana naše zemlje“, kazala je Brnabić.\n„Sa tolikom podrškom, odgovornost niko od nas i ne može da razume i zato ne može da se zameri i može da se razume zašto se na vladu čeka“, ističe Brnabićeva.\nAleksandar ŠapićAleksandar VučićAna BrnabićpremijerVlada Srbijeкоалиција


Ova bezbednosna ispravka rešava ranjivosti sistema Microsoft Office koje mogu dozvoliti daljinsko izvršavanje koda ako korisnik otvori specijalno izrađen Office datoteku. Da biste saznali više o ovim ranjivih tačaka, pogledajte Microsoft uobičajene ranjivosti i jonizirajuće CVE-2017-8509. Belešku Da biste primenili ovu bezbednosnu ispravku, na računaru morate imati instaliranu verziju sistema Office 2016.\nPovećava broj ponovnih pokušaja pri pokušaju povezivanja sa domaćinom u programu Microsoft Outlook 2016. WinHTTP će podrazumevano pokušati sa šest IP adresa (jedan početni pokušaj i pet pokušaja) kada pokušava da uspostavi vezu sa domaćinom. Ako Outlook 2016 pokuša više od šest IP adresa, veza neće uspeti. Ovo je posebno problematično na mrežama koje imaju povremene probleme sa IPv6 vezom. Povećanjem broja ponovnih pokušaja može se dozvoliti da veza uspe sa IPv4 adresama. Da biste omogućili ovu funkciju, pogledajte KB3178716 za više informacija.\nPreuzimanje bezbednosne ispravke KB3178667 za 32-bitnu verziju sistema Office 2016\nPreuzimanje bezbednosne ispravke KB3178667 za 64-bitnu verziju sistema Office 2016\nEngleska verzija ove bezbednosne ispravke ima atribute datoteke (ili kasnije atribute datoteke) koji su navedeni u sledećoj tabeli. Datumi i vremena ovih datoteka navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama.


RRA: Prekid štrajka na TV Avala uz garancije - Bizlife.rs\n17:41 Beograd, 21.02.2012.\nSavet RRA saopštio je da su članovi tog saveta danas razgovarali sa predstavnicima štrajkačkog odbora televizije Avala i da su oni najavili da će prekinuti štrajk ukoliko vlasnici daju dodatne garancije da će im biti isplaćena preostala dugovanja.\nKako se navodi u saopštenju, predstavnici zaposlenih potvrdili su da je poslovodstvo te kuće isplatilo deo dugovanja u skladu sa dogovorom koji je postignut sa RRA proteklog meseca. Članovi Saveta su prihvatili odluku zaposlenih da zatraže dodatne garancije od strane vlasnika TV Avala za isplatu preostalih dugovanja i da će prekinuti štrajk ukoliko takve garancije budu obezbeđene.\nSavet RRA je naveo da je na današnjoj sednici utvrdio i da je od januara 2010. godine, od kada je ta agencija počela da podnosi prijave zbog prekršaja Zakona o oglašavanju, broj takvih prekršaja u elektronskim medijima smanjen za deset puta.\nTakođe, pokrenut je postupak za izricanje mera protiv emitera koji u proteklom periodu nisu na propisan način označavali programe neprikladne za osobe mlađe od 18 godina. U najkraćem roku biće pripremljeno i objavljeno opšte obavezujuće uputstvo kojim će ova oblast biti i dodatno uređena, navedeno je u saopštenju.


OBEZBEĐENJE VIP LIČNOSTI: Sve što niste znali o obezbeđenju Trampa i Putina | SecuritySEE.com\nNaslovna Sistemi bezbednosti Fizičko obezbeđenje OBEZBEĐENJE VIP LIČNOSTI: Sve što niste znali o obezbeđenju Trampa i Putina\nOBEZBEĐENJE VIP LIČNOSTI: Sve što niste znali o obezbeđenju Trampa i Putina\nZaštita predsednika je jedan od najtežih i najkompleksnijih zadataka koje jedna država ima pred sobom. Jedni od najštićenijih šefova država jesu svakako predsednici vodećih svetskih sila Putin i Tramp.\nObezbeđenje predsednika SAD\nTajna služba Sjedinjenih Država jedna je od mnogobrojnih učesnika u sistemu zaštite predsednika. Osim dobro poznatih agenata u crnim odelima, sa sunčanim naočarima i voki-tokijima koji štite predsednika tu je i ceo tim ljudi koji brine o mnogobrojnim detaljima.\nNajvidljivija i najočiglednija uloga koju Tajna služba pruža je da sadašnji i bivši predsednici budu sigurni.\nKada je predsednik kod kuće, agenti paze na uljeze i pretnje. Kada Donald Trump ili bivši predsednici putuju, agenti tajne službe stižu na datu lokaciju ranije i obavljaju sve potrebne pripreme. To uključuje identifikovanje potencijalnih rizika, pakovanje vrećica s predsednikovom krvnom grupom, čekanje obližnjeg dodatnog aviona i proveravanje onoga što vrhovni komandant jede (doslovno – osigurava se da hrana nije otrovana).\nKao što smo spomenuli, zaštita predsednika je najznačajniji aspekt agenta tajne službe. Oni koji ne učestvuju u direktnoj zaštiti predsednika imaju zadatak da posmatraju Belu kuću, zgradu Trezora ili strane ambasade u Vašingtonu, ili da rade u kancelarijama raštrkanim širom zemlje.\nAgenti tajne službe i osoblje Bele kuće prvi put posećuju predsednikovu destinaciju do tri meseca unapred kako bi se sastali s lokalnim agencijama. Ima mnogo toga da se uradi: oni moraju da očiste vazdušni prostor na aerodromu tokom predsednikovog dolaska, zatraže obezbeđivanje predsednikove rute u gradu, identifikuju okolne bolnice i obezbede bezbedne lokacije za predsednika u slučaju napada.\nLimuzina otporna na bombe nazvana „Zver“ koristi se za vozača gospodina Trampa prilikom poseta drugim državama. Upadljivo vozilo od osam tona – zvanično poznato kao Predsednički državni automobil Cadillac – prevozi se preko okeana transportnim avionima vazduhoplovstva. Poseduje oklopna vrata debljine osam inča, iste težine kao ona na avionu Boing 747 i dizajnirana da potpuno zapečati putničku kabinu nakon hemijskog ili biološkog napada. Taster za uzbunu i unutrašnji kiseonik su takođe instalirani u zadnjem delu vozila. Vozilo je takođe otporno na metke, opremljeno je oružanom opremom, mitraljezima sačmaricama i bacačima suzavca. Takođe ima ojačane, neprobojne gume, kamere za noćni režim, GPS praćenje, šasiju ojačanu čelikom i sistem za gašenje požara u prtljažnom prostoru.\nSatelitski telefon instaliran u vozilu omogućava komunikaciju sa bilo kojeg mesta u svetu.\nPredsednička kolona takođe uključuje dve identične limuzine, od kojih se jedna koristi kao mamac i rezerva ako se pojave problemi.\nObezbeđenje predsednika Ruske federacije\nRuska škola zaštite važnih rukovodilaca, je naslednica sovjetske i po mnogo čemu se razlikuje od američke. Američki telohranitelji skaču na automobile u pokretu i tako ostavljaju utisak „supermena“. U Rusiji je njihova dužnost da budu što manje upadljivi. Putina čuvaju „dvospratno“ – obezbeđuju ga ljudi koje vidimo i još više onih „nevidljivih“. Federalna zaštita (FSO) koja štiti prvog čoveka Rusije je moćna, višenamenska i izuzetno tajnovita agencija. Teško da postoji nepristupačnija ruska snaga bezbednosti – samo se mogu pretpostaviti njene aktivnosti. Nema javnih podataka o njenom radu, nema javno dostupnih izveštaja.\nKoreni FSO potiču jos iz jedne od uprava KGB-a – državne agencije iz sovjetske ere sa vrlo širokim ovlašćenjima. Ova agencija je bila odgovorna za bezbednost najviših zvaničnika, baš kao što je sada FSO. Postoje mnoge legende o njihovoj misiji da zaštite „telo broj jedan“. Tokom godina, kružile su glasine da oficiri FSO-a koriste dvostruko predsedničko telo za Putinove najrizičnije predstave – poput zarona do dna jezera Baikal ili letenja avionom lovcem.\nPonekad, oficiri FSO-a su obučeni u crna odela sa mikrofonom u uhu; ponekad nose civilnu odeću i gube se u gomili. Tamo rade samo najpouzdaniji. Ipak, poznato im je da upadaju u iskušenje i postavljaju lične fotografije na društvene mreže – novinari su više puta naišli na takve fotografije, kao i na lične informacije o čuvarima FSO-a.\nSlužbenici FSO-a ne štite samo predsednika, već i sudije, svedoke, službenike i službene lokacije. Međutim, ovo je samo jedan od mnogih njihovih zadataka. FSO kao posebna služba je skoro svemoguća, štaviše njeni ljudi imaju pravo da sprovode operativne i istražne aktivnosti, sprovode prisluškivanje, zadržavaju građane, pretresaju kuće i konfiskuju automobile.\nDok štite zgrade državne agencije i druge lokacije, FSO službenici su, naravno, takođe odgovorni za rute do obekata. Oni kontrolišu svaku 12. ulicu u Moskvi i tradicionalno čuvaju dosijee o onima koji su tamo živeli. Usput, FSO se bavi sociološkim istraživačkim projektima. Ovi podaci se prikupljaju za rukovodstvo zemlje i veruje se da su njihovi izveštaji ti na koje se predsednik, Veće bezbednosti i Vlada oslanjaju pri donošenje odluka.\nAgencija priprema rang liste stranačkih i opozicionih lidera i prati društveno-ekonomsku situaciju u regionima. Ako jedan od guvernera podnese ostavku zbog gubitka poverenja u njegove sposobnosti, veoma verovatno da je FSO pružio određenu pomoć pri tome.\nJedno od skorašnjih proširenja nadležnosti FSO-a je stvaranje i razvoj ruskog segmenta interneta za javne službenike. Ovi ljudi će takođe biti zaduženi za šifrovane komunikacione kanale.\nPoseban segment obezbeđenja je i kuhinja predsednika. Pre nego što počnu da rade, kuvari moraju da se istuširaju i obuku čista odela, a sva jela prolaze specijalnu kontrolu u laboratorijama. Putinu se donosi hrana u zapečaćenim posudama. Kuvari obavezno na inostrana odredišta stižu pre Putina.\nOvo je samo kratki uvid u to šta drzava i njene tajne službe čine radi zaštite svojih lidera, mnoge tehnike kojima se služe uopšte nisu poznate široj javnosti i čuvaju se u tajnosti.\nPrethodni članakOBRATITE PAŽNJU: 5 saveta za bezbedno putovanje\nSledeći članakPitate se kako da zaštite osetljive podatke vaše kompanije? Evo odgovora…


REVIEW: Windbound - PLAY!\nJednom prilikom me je tetka pitala kako mi se dopada ručak – ta ukrčkana papazjanija koju je sveže izvadila iz rerne da nas sve pogosti. Reko’ “tetka, šta si sve unutra stavila, a kako da bude loše?”. I dok je ona to shvatala kao kompliment, ja sam smatrao da je u pitanju univerzalno pravilo kosmosa. Ukoliko želiš da napraviš nešto kvalitetno, samo nabacaj gomile i gomile kvalitetnih sastojaka, i nema trika da omane to savršenstvo u nastanku.\nSvakako ću ovu analogiju iskoristiti da istaknem svoju naivnost, jer ipak je bilo nečeg i u tetkinom kuvanju, a ne samo u sastojcima. No tvorci igre pred nama, izgleda još uvek nisu došli do tog otkrovenja. Jer Windbound paradira nekolicinom proverenih i popularnih elemenata, a opet ne dostiže visine koje bismo mogli da očekujemo na prvi pogled.\nU pitanju je igra preživljavanja koja inspiraciju (besramno?) vuče iz klasika Zelda serijala – Wind Waker i Breath of the Wild. Dok je vizuelni stil nesumnjivo uzet iz poslednje velike Zelda igre, mehanika plovidbe po raštrkanim ostrvima, evocira svako moguće sećanje na bezvremeni Wind Waker.\nPaleta boja, specijalni efekti i dizajn nivoa, iako izuzetno mnogo podsećaju na Breath of the Wild, ubrzo otkrivaju i svoje nedostatke. Grafika koja je na prvi pogled dopadljiva, suštinski je dosta mutna i nudi slab nivo detalja. Podseća me na moje prve pokušaje da koristim Team Viewer i preko Game Cube emulatora srimujem igru na svoj prvi smart telefon. Bljak, deco moja, bljak.\nDa budem sasvim fer, grafika i nije toliko loša. Naročito ukoliko u obzir uzmemo simpatičan dizajn stvorenja koja nastanjuju mesta koja ćete posetiti. Ali u celokupnom ostatku igre, više sam psovao nego istinski uživao.\nPreživljavanje u igrama nije ništa novo, a ono ovde nudi dve opcije. Prva je nivo težine koju autori igre preporučuju, a na kojoj ćete pri prvoj pogibiji biti vraćeni na sam početak igre, gubeći većinu predmeta koju ste imali. Za razliku od ovoga, manji nivo težine će vas vratiti samo na početak poglavlja, što zvuči dosta bolje ali s obzirom na moje lično iskustvo, u meni je izazivalo podjednaku dozu ludila.\nNa stranu borbe, koje i pored “lock on” sistema deluju veoma kruto i plovidbu okeanom koja da je nešto sporija – verovatno bi išla u rikverc… Prvi momenat koji mi je isterao venu “ipsilonku” na čelo, bio je iznenadni indikator da je moj lik gladan. Zapravo, da umire od gladi. Ta skala koja označava kondiciju i nivo gladi, niotkuda me je zaskočila i u narednih dva minuta bio sam mrtav, samo zato što na vidiku nije bilo ni bobica na meniju, a kamoli nečeg kaloričnijeg.\nOstatak igre, proveo sam zureći u skalu koja se konstantno praznila i kompletno iskustvo pretvorila u “speed run”. Poenta igre jeste pronaći tri predmeta na raštrkanim ostrvima, te uz pomoć njih na četvrtom ostrvu otvoriti portal do narednog poglavlja. I tako u krug. Na stranu repetitivnost koju ni konstantno uvođenje novih protivnika i mehanika nije moglo da prikrije, momenat kada se moje igranje pretvorilo u nastojanje da što pre pređem nivo da ne bih umro od gladi, bio je kraj zabave za mene.\nPonudite mi prostranstva koja me pozivaju na istraživanje, a onda me dotučete zvukom praznog želuca? Izgleda da ste pokupili još jedan od elemenata Zelda serijala, i to onaj najgori! Mehaniku prolaska vremena iz Majora’s Mask. Mehaniku koja tu igru čini jedinim Zelda naslovom koji sam zaigrao a nikada prešao.\nNa stranu šarene boje – glad koja je vrebala iza svakog ćoška pretvorila je ovu igru u užasavajuće horor iskustvo. Prazan hod pojedinih deonica, užasno duga učitavanja, spor napredak i konstantno vraćanje na početak, komande koje su sve samo ne intuitivne… Mali su deo armije loših momenata u okršaju sa nekolicinom kvalitetnih elemenata.\nIako zvuči kao osmišljen atak na nedužnu igru, ovo je ipak moje iskustvo sa njom. Nema sumnje da će neki od vas moći da pronađu dobre količine zadovoljstva, provodeći svoje slobodno vreme uz ovaj naslov. Ali ja bih radije opet krenuo da igram Majora’s Mask, nego još jednom bacio pogled na indikator gladi u ovoj igri… Radije bih veslao preko Crvenog mora u stvarnom životu, nego još jednom dotakao veslo Windbound-a.\nPre ću pronaći interesovanje u berzanskim fluktuacijama no u mlakoj, gotovo nepostojećoj priči ovog naslova. A da ne pominjem da bih se radije u koštac uhvatio sa tri ljuta vepra, nego da se još jednom okušam u duelu sa stvorenjima koja sam ovde sreo! Ona stvorenja za koja iz aviona vidite da dele veštačku inteligenciju sa računarskim Pasijansom, a opet uspevaju da vas pobede jer prosto više nemate strpljenja. Iritirajuće i dosadno.\nZbogom ostrva, zbogom zečevi, zbogom plovidbo uz vetar, zbogom Kikindo!\nZbogom uredniče Laloviću. Želim ti mnogo bolje vetrove u jedrima, no što sam ja u ovoj igri doživeo. Pa, do sledećeg viđenja. :)\nSimpatična grafika i dizajn\nDugo učitavanje, kruta borba\nRepetitivnost, prazan hod\nOkupiranost glađu - iritantno i dosadno\nRelated Items:Deep Silver, Koch Media, Nintendo Switch, Opisi Igara, recenzija, Review, Windbound


O ATOS-metodu - Vlajkov\nHome » O ATOS-metodu\nPočeo sam da držim seminare iz autogenog treninga(AT) u Novom Sadu pre 37 godina. U to vreme sam bio ubeđen da su relaksacione tehnike poouzdani psihoterapijski postupci. Nisam verovao na početku da će interesovanje za AT biti veliko, ali sam bio prijatno iznenađen: na prvi kurs se prijavilo 8 učesnika, na drugi 15, na treći 31 i svaki sledeći je imao 30 polaznika.\nZašto sam počeo sa AT?\nU razgovoru sa mojim majstorom, Dhaly Charmom sam tražio način da počnem da prenosim meditativne tehnike mojim meditativnim učenicima. Pritom još nisam imao ni meditativnih učenika a ni meditacja u socijalističkoj Jugoslavijinije bila dozvoljena.\nJednom sam bio na jednom seminaru o transcendentalnoj meditaciji i i usred seminara banuše uveče u 21h policajci i rasteraše nas iz jednog privatnog stana.\nPoučen tim iskustvom nisam želeo da kompromitujem Učenje čiji sam jedini legitimni zastupnik na svetu upravo postao. U to vreme sam čitao iz struke sve što mi je dolazilo do ruke: knjige i časopise iz psihologije, religije, duhovnosti, ezoterije, knjige o ishrani, o sportu a naročito filozofsku literaturu.Došavši tako u dodir sa relaksacionim tehnikama (za koje se ispostavilo da mogu dovesti do stanja blaženstva i sreće kod obdarenih vežbača), pomislio sam da bih mogao da promovišem i meditaciju kao relaksacionu tehniku.\nVeć posle nekoliko kurseva iz AT sam prešao na Viši tečaj AT a sve se završavalo Najvišim kursom. Naravno ovde se više nije radilo o postupcima koje je razvio psihijatar Šulc iz Berlina 1932. godine već isključivo o meditativnim tehnikama razvijenim u okviru 1200-godišnje tradicije Posebnog Učenja poznatog danas kao Individualna Meditacija.\nNa osnovu iskustva u vođenju tečajeva tokom 5 godina napisao sam svoju prvu knjigu “na sopstvenom tragu” sa podnaslovom “relaksacija i meditacija”.\nPrisustvujući prvom svetskom Kongresu iz Kognitivno-Bihejvioralne terapije u Oxfordu 1989. godine, upoznao sam Alberta Elisa i njegovu životnu partnerku i direktorku Instituta za Racionalno-Emotivnu Terapiju Janette Wolf, i oboje su me pozvali da ih posetim godinu kasnije.\nPosetivši Institut za RET (tada se još nije zvao AEI) nisam znao da će nas na tom sastanku biti nekoliko. Između ostalih bio je tu i Howard Kasinowe sa kojim sam tokom jedne pauze započeo razgovor o primeni relaksacionih tehnika u psihoterapiji. Prisluškujući naš razgovor prišunjao nam se i Ellis i predložio da o svemu javno porazgovaramo tokom poslepodnevnog Workshopa.\nRezultat Workshopa je bio da smo defiisali oblasti primene relaksacionih tehnika kao i kolateralnu štetu koju one mogu da proizvedu kod dugogodišnje primene. Izloživši moje iskustvo u višegodišnjoj primeni AT na mojim tečajcima, svi su se saglasili da relaksacione tehnike dovode do:\nzavisnosti od efekata relaksacije\ngubljenja interesa za ostale životne sadržaje\ndepresivnih kriza i često\ndo anksioznih poremećaja.\nSuočen sa ovim činjenicama shvatio sam da mi predstoji rekoceptualizacija relaksacionih tehnika. Majstori učenja koje zastupam i čiji sam Čuvar Linije su vekovima pokušavali da pronađu optimalno polazno stanje svesti za izvođenje svake aktivnosti koja bi nekome tokom dana predstojala. Mozgajući na ovu temu 3 naredne godine dok sam u Nemačkoj krčio put za sopstveno preživljavanje, krunisao sam rad mojih prethodnika, majstora iz tradicije ovog učenja, otkrićem i definicijom optimalnog polaznog stanja svesti, što je bio tek prvi korak. Drugi se sastojao u otkriću puta ka tom optimalnom stanju svesti i njega sam prelazio tokom narednih 22 godine.\nRezultat ove posvećenosti je bio ATOS-metod, koji se sastoji od 6 jednostavnih meditativnih tehnika namenjenih aktivaciji svih svesnih modaliteta zastupljenih u kori velikog mozga.\nBez mogućnosti da se oslobodi unutrašnjeg mentalnog žamora (“kognitivnog šuma”) čovek ostaje najvećim delom rob sopstvenih instikata i nižeg bića u sebi. Da bi odustao d mentalnog žamora potrebno mu je nešto umesto toga. To “nešto” je ATOS-metod. Uverio sam se na sopstvenom iskustvu u njegovo dejstvo i shvatio da deluje samo na one vežbače koji su shvatili principe na kojima počiva. Ako se vežbe izvode automatski i rutinski, bez istinske mentalne prisutnosti, efekti se dešavaju u ograničenom obimu. Samo ako se vežba na meditativni način, dobija se puno destvo u smslu harmonizacije psihofizioloških subsistema judskog organizma.\nPošto sve počinje u mozgu i u njemu se završava (a mozak se ispoljava kao celina poznata kao um ili svest), poželjno je da svako ko hoće da postane gospodar sopstvenog uma, usvoji ATOS-metod i počne da ga upražnjava sve dok je svestan sebe!\nU knjizi “Kako ukrotiti slona i majmuna” opisao sam put od nečistog i zarobljenog uma do čistog i blistavog uma ali samo onako kako sam taj put video spolja. Tokom dosadašnje primene ATOS-metoda shvatio sam da put poznajem i iznutra i taj deo puta ću podeliti sa svima koji dođu na Andrevlje, u CEPTOR-hotel od 21.-23.5.2021.\nBroj učesnika je ograničen na 30 i mesto se obezbeđuje redosledom prijava.\nZa sve ostale informacije o Seminaru javite se Kseniji Popadić (ksenija.popadić@kmteam.de).\nPri dolasku na seminar na svakom učesniku će biti urađen rapid antigen COVID test i samo onima sa negativnim nalazom će biti dozvoljeno učešće na seminaru. Bez testa će biti dozvoljeno učešće samo onima koji su dobili dve COVID vakcine i od poslednje je proteklo bar 14 dana.\nOvako napisan tekst o ATOS-metodu deluje kao nevešta reklama, ali da sam vešt u marketingu ne bin se bavio ovim čime se bavim – pokušajima da popravim čovečanstvo, već bih prodavao maglu!!!


SAZNAJEMO Neće biti sastanka prije sjednice Predsjedništva BiH\nTo znači da će se pred Komšićem, Dodikom i Džaferovićem naći kompletan, a ne reducirani Godišnji nacionalni plan\nKomšić, Dodik, Džaferović: Dnevni red sjednice ostao isti\nKako nezvanično saznaje „Dnevni avaz“, neće biti sastanka predsjednika SDA, HDZ-a BiH i SNSD-a Bakira Izetbegovića, Dragana Čovića i Milorada Dodika prije zakazane sjednice Predsjedništva BiH za utorak, 20. avgust.\nNa ovoj sjednici je predviđeno da se glasa za usvajanje Godišnjeg nacionalnog plana (ANP) i mandatara Vijeća ministara BiH.\nIako je takav sastanak prethodnih dana nagovještavan kako bi se otklonile sve dileme oko ANP-a koji je zakomplicirao odnose među partnerima, sve su prilike da će se pred članovima Predsjedništva BiH u utorak ipak naći kompletan, a ne reducirani ANP.\nRazlog za to je što je Dodik odbio poslati svoju delegaciju u Ambasadu SAD u Sarajevu, gdje su se trebali približiti stavovi u vezi s ANP-om.\nLider SDA Bakir Izetbegović najavio je prije nekoliko dana da je moguće naći kompromis na način da težište u vezi s ANP-om bude na civilnom umjesto na vojnom dijelu. Ali, za sada kompromisa nema, iako je Izetbegović bio spreman da se ovo pitanje riješi. To znači da državi prijeti produbljivanje krize.\nIz HDZ-a BiH danima se nisu oglašavali po pitanju ANP-a, dok su ranije članovi Predsjedništva BiH Šefik Džarović i Željko Komšić kazali da neće glasati za mandatara ukoliko se ne pošalje ANP u Brisel.\nPrema svemu sudeći, sjednica u utorak će biti formalnog karaktera i neće biti ni potrebe za vanrednom sjednicom na kojoj bi se glasalo za mandatara.\nNezvanično nam je iz Predsjedništva BiH rečeno da je dnevni red ostao isti i da nema nikakvog reduciranog ANP-a.\nZa sutra je zakazan sastanak ambasadora SAD i Velike Britanije u BiH Erika Nelsona (Erica) i Metjua Filda (Matthew Field) s predsjedavajućim Predsjedništva BiH Željkom Komšićem.\nOva informacija potvrđena nam je nezvanično iz Ureda predsjedavajućeg Predsjedništva BiH. Komšić je u četvrtak imao internu komunikaciju s njima.\nMilorad Dodik Željko Komšić ANP


Bulatović IZRIBAO Petrovića zbog grejanja | VRANJSKE\nBulatović IZRIBAO Petrovića zbog grejanja\n18.02.2019 10:31 » 04.06.2019 12:19\nI dalje u centru pažnje: Novi dom FOTO Vranjske\nSlaviša Bulatović, predsednik GrO SNS u Vranju i narodni poslanik, svojski je «izgrdio» Gorana Petrovića, direktora «Novog doma», zbog velikih propusta sa grejanjem, saznaju InfoVranjske.\n- Vidno revoltiran, Bulatović je pozvao Petrovića i dobro mu izvukao uši zbog nedavnih krupnih propusta sa grejanjem Zdravstvenog centra, Ledene stene i Češlja, a zbog toplifikacije Medicinske škole zbog čega je došlo de prekida grejanja iz kotlarnice u Češlju - navodi sagovornik InfoVranjskih.\nPo ovom izvoru, «Bulatović je bio maksimalno uzbuđen i gnevan zbog bruke sa grejanjem»!\n- Grmeo je na Petrovića, diskretno nagovestivši da mu se bliži kraj na poziciji direktora «Novog doma». Ovi poslednji propusti su bili kap koja je prelila čašu, dok je direktor «Novog doma» bio, uslovno, «mrtav čovek», verovatno je i sam bio svestan težine «incidenta» sa grejanjem - objašnjava sagovornik InfoVranjskih.\n10:35 | 18.02.2019\nBulatoviću ne ribanje,\n10:36 | 18.02.2019\nBulatoviću ne ribanje, sklanjaj ga da ne odeš zbog njega i ti sa tog mesta. Ko je sa njim u dil svi su završili najgore. Sklanjaj se od takvih ljudi\nMa sram vas bilo. Dete mi je\n10:38 | 18.02.2019\nMa sram vas bilo. Dete mi je u bolnici zbog vašeg grejanja u vrtiću, pa još i u bolnici nema grejanja. SRAM VAS BILO!!!!!!!!!!!!\nVerovatno mu nije dao\n10:41 | 18.02.2019\nVerovatno mu nije dao dovoljno pare od medicinsku skolu. Goge pojačaj uplatu i ništa ne brini na sigurnom si i pišaj po narod, ko ih jeb...\nTek ce tu da zasmrdi kad pukne tikva.Alavi Bulat je elegantno mogo da se pozove na koalicioni dogovor ali zinalo dupe za pare. Pre mesec dana bese zadovoljan u saopstenje a sad ga riba.Neverovatno jos samo Rtv Zuja da objavi nesto na temu negrejanja pa da sam siguran da sanjam.\nVranjske počele da se bave i\n10:42 | 18.02.2019\nVranjske počele da se bave i prisluškivanjem,nadrljali smo.\nPredlagao sam nekim ljudima u\nSNS JE PROTIV\nPredlagao sam nekim ljudima u stranku da se udružimo i da kažemo svi za tog Gorana Petrovića da nam ruši ugled stranke. Svi su se složili, ali niko nije imao hrabrosti da svi zajedno kažemo. Eto vam ga Petrović sad\nMuso radi li jos danijela\n10:45 | 18.02.2019\nMuso radi li jos danijela jacimovic?\nPetrović još nijr u zatvor za\nPetrović još nijr u zatvor za 40 miliona iz prošle vlasti??? Pa se vratio u istu firmu i opet krade na isti način????? 100 miliona za 2 mandata???? Ljudiiii predlažem da kupimo 2 fantomke i da im damo i na Petrovića i Bukija. Kad već kradu da znamo da su to naše pare\nIma jos ljudi koji brukaju\nIma jos ljudi koji brukaju stranku, prvi su Denzi, Djosa, Mice. Ta tri coveka odmah iskljuciti iz stranke ako hoce da ne brukaju stranku!!!\nPetroviću lepo kaže ovaj,\n14:17 | 18.02.2019\nPetroviću lepo kaže ovaj, pojačaj uplatu i na inspekciju i na Bukija i ništa ne brini. Samo nisi iskusan, snimljen si na primopredaji. Uskoro i snimak u medije


SIPA uhapsila državljanina Hrvatske po potjernici Interpola Brisel\nFoto: Ilustracija | SIPA uhapsila osobu po potjernici Interpola Brisel\nN.N. 12.11.2018 17:35 18:01\nSARAJEVO - U pritvoru u Sarajevu je Nikolas Grbes (48), državljanin Hrvatske i Belgije, koga po crvenoj Interpolovoj potjernici potražuju belgijske vlasti zbog oružanog napada na policajce, a pokrenute su i aktivnosti za njegovo izručenje Belgiji, saopšteno je iz Tužilaštva BiH.\nGrbesa su uhapsili pripadnici Agencije za istrage i zaštitu BiH (SIPA).\nUhapšenog potražuju vlasti Belgije jer je identifikovan kao učesnik napada na policajce prilikom policijske potjere u oktobru, kada su pucanjem iz vatrenog oružja nanesene teške povrede dvojici policijskih službenika, te zbog drugih krivičnih djela.\nU saopštenju se navodi da je okviru aktivnosti ostvarena saradnja Tužilaštva sa Graničnom policijom i Obavještajno-bezbjednosnom agencijom BiH, te sa policijskim i pravosudnim organima Belgije, kao i strukturama Interpola.\nSIPA Policija Hapšenje Belgija Interpol\nDvije godine robije za pokušaj ubistva\nUslovna kazna za premlaćivanje doktorice\nOduzeti "lažni" mobilni telefoni vrijedni 100.000 maraka\nPalestinac uhapšen zbog krađe u Sarajevu\nČetvoro povrijeđenih u direktnom sudaru opela i audija


Unaprijeđenje postupaka upravljanja hidrološkim i meteorološkim podacima i procedura razmjene ++ Sava Commission\nUnaprijeđenje postupaka upravljanja hidrološkim i meteorološkim podacima i procedura razmjene\nzavršetak: 16.04.2014.početak: 15.04.2014.\nU međunarodnom slivu rijeke Save, razmjena kvalitetnih podataka i informacija je bitan element za poduzimanje aktivnosti na cijelom slivu, u rasponu od prognoza poplava i upozorenja do različitih aspekata upravljanja vodnim resursima. Ovo pitanje se mora riješiti s nekoliko tačaka gledišta:\nUspostavljanje aranžmana politike razmjene podataka i informacija,\nUnaprijeđenje i optimizacija sadašnjih mehanizama razmjene podataka,\nKonzistentnost mjerenja provedenih na hidrološkim stanicama koje se nalaze na državnim granicama.\nS tim u vezi, Svjetska meteorološka organizacija i Međunarodna komisija za sliv rijeke Save (Savska komisija) organizirale su u junu 2013 u Zagrebu, Hrvatska “kick-off” sastanak projektnog tima za pilot projekat rijeke Save. Sastanak je doprinio razvoju nacrta Smjernica za razmjenu hidroloških i meteoroloških podataka i informacija u slivu rijeke Save i već je predstavljen i razmatran na sastancima stručnih grupa Savske komisije, kao i na sastancima sa direktorima nacionalnih hidrometeoroloških službi.\nPredstavnici nacionalnih hidrometeoroloških institucija te agencija za vode iz sliva rijeke Save koje se bave razmjenom meteoroloških i hidroloških podataka, zajedno sa predstavnicima Svjetske meteorološke organizacije i Savske komisije, na zadnjem sastanku koji se održao 15. i 16. aprila 2014. u Banja Luci (BA) još su jednom razmatrali nacrt Smjernica.\nTakođer su raspravljali o postojećim sistemima razmjene podataka koji su razvijeni u državama te o međunarodnom pristupu razmjeni podataka koji je predstavio predstavnik ARPA Hydro-Meteo-Climate Service (I).\nUvod i glavni ciljevi sastanka\nSažetak razvoja i postignuća projekta\nVažnost smijernica za aktivnosti u slivu rijeke Save\nPredstavljanje nacrta smjernica\nSistem hidroloških podataka: Fed BA\nSistem hidroloških podataka: BA RS\nSistem hidroloških podataka: ME\nSistem hidroloških podataka: HR\nSistem hidroloških podataka: RS\nSistem hidroloških podataka: SI\nSistem razmjene hidroloških informacija


IN MEMORIAM: Petar Perica Tanasijević (1932-2016)\nČuveni kompozitor i muzičar, rodjen u Smederevskoj Palanci\nU Beogradu je, u 84. godini, preminuo čuveni kompozitor i muzičar Petar Perica Tanasijević. Rodjen je 1932. godine u Smederevskoj Palanci, gde je proveo detinjstvo I mladost, kao I školske dane. Talenat je nasledio od dede, babe, roditelja i brata. U kući su svi pevali, pa nije ni čudo što je i sam pošao tim putem.\nPočeo je uz čuvenog Miju Krnjevca, svirao je harmoniku u KUD “Abrašević. Kasnije se školovao I gradio izuzetnu karijeru. Krnjevac je bio i jedan od osnivača Kulturno-umetničkog društva „Abrašević“ u Smederevskoj Palanci, gde je Petar sa bratom Draganom prvi put javno zapevao u duetu.\nDošavši na studije u Beograd, zajedno sa bratom položio je audiciju kod Vlastimira Pavlovića Carevca 1956. godine. Braća su činila duet Tanasijević koji je ostavio oko 120 trajnih snimaka za Zvučni arhiv Radio Beograda.\nOn je najpoznatiji palanački kompozitor, muzičar I tekstopisac svih vremena. Proslavio se kao autor nezaboravnih pesama za sva vremena.\nPetar Tanasijević čuveni kompozitor, tekstopisac i pevač, tvorac neprolaznih pesama „Jutros mi je ruža procvetala“, „Varaš me, varaš me“, „Od izvora dva putića“ „Čaj za dvoje“... napisao oko 700 narodnih kompozicija, muziku za film „I Bog stvori kafansku pevačicu“ i kultnu seriju „Kamiondžije“, i prodao više od 12 miliona ploča!\nPrvu pesmu napisao je 1952. godine „Spustila se jesen po poljima“, koja je kasnije našla mesto u knjizi Ivana Cenerića „Lira od 1.000 najboljih narodnih pesama“. Dve godine kasnije, na prvom studentskom festivalu, u duetu sa bratom Draganom osvaja prvo mesto i tada sve počinje... Njegove kompozicije „Od izvora dva putića“, „Jutros mi je ruža procvetala“ i „Godine su prolazile“ uvrštene su među 50 najboljih pesama dvadesetog veka.


Biofinity XR (3 sočiva)\nCOOPERVISION je koristio Aquaform tehnologiju u izradi Biofinity XR kontaktnih sočiva koja pruža visok nivo vlažnosti i povećava osećaj slobode i komfora za sve koji ih koriste.\nBiofinity XR sočiva su veoma mekana, lako ih je ukloniti i staviti jer su nežno plave nijanse koja pomaže da se ova sočiva lakše vide.\nBiofiniti XR kontaktna sočiva nude širok spektar dioptrije tako da većina ljudi može da doživi izuzetnu udobnost ovih kontaktnih sočiva.


Ben o broju 31 Dostaniću Crvenoj zvezdi | Sport | Fudbal\n5. decembar, 22:20\nBEN OTKRIO TAJNU BROJA 31! Navijači pitali, on odgovarao - koga sa Komora dovodi u Zvezdu, omiljeni saigrač, Dostanić... 4 Podeli Podeli na facebook Podeli na twitter Podeli na viber Pošalji na mail\n04.10.2021. / 16:33\nVeoma zanimljivi odgovori fudbalera Crvene zvezde.\nZvezda od skoro ima jednog stranca manje u timu. El Fardu Ben je dobio srpsko državljanstvo.\nPo dobijanju pasoša je naglasio da je veoma srećan, pričao je i na srpskom, a sada je odgovarao na pitanja navijača.\nNAUČIO NAŠ JEZIK |\nCrveno-beli su sproveli zanimljivu ideju u delo, pa je Ben tako imao šta da kaže.\n"Protiv koga bih voleo da sam igrao? Voleo bih da igram protiv Mesija, ali ne ovog novog, nego onog kada je imao 25-26 godina da ga gledam uživo", kaže Ben.\nOtkrio je i da bi voleo da vidi neke igrače iz reprezentacije Komora na "Marakani".\n"Ima puno njih koje bih voleo da vidim u Zvezdi. Imamo kvalitetnu generaciju. Teško je odabrati, ali ako moram da izaberem onda je to moj najbolji prijatelj. Kao brat mi je zove se Mohamed Jusuf. Tu su i Faiz Selemani, Jusuf Emšangama. Svi oni mogu da igraju na visokom nivou."\nEl Fardu Ben odgovara na pitanja navijača\nKada su u pitanju omiljena hrana i klub u kom je maštao da igra kao dete kaže:\n"Omiljeno jelo? Teško je izabrati, ima mnogo dobrih. Ne jedem svinjetinu, pa ću reći da su mi omiljene srpske salata. Od srpskih reči prvo su me naučili psovke, ne mogu naglas da ih izgovorim, pošto ovo gledaju i deca. Malo su komplikovane, ali je lako kada počneš da učiš. Moj san je bio da igram za Liverpul. Nikad nisam očekivao da ću igrati na ovom nivou i to u Srbiji. Odrastao sam u Marseju, znam za čuveni meč protiv Zvezde i pobede, tada sam prvi put video srpski narod."\nU jednom trenutku u Levadiakosu je imao priliku da radi i sa Ratkom Dostanićem.\n"Imao sam odličan odnos sa Dostanićem. Dobro smo se razumeli, pričao je francuski, bilo mu je lakše da izvuče ono najbolje od mene i promenio je moj način razmišljanja o fudbalu. Tada sam hteo samo da igram i da uživam, on mi je objasnio koliko je važno da se boriš za tim."\nNezaobilazna tema su bili navijači.\n"Ne možeš u jednoj reči da opišeš navijače. Nikada ranije ovako nešto nisam osetio. Kada igrate uz ovakvu podršku, to je nestvarno. Oni su najbolji na sveti. Bukvalno su naš 12. igrač i daju nam vetar u leđa."\nBilo mu je potrebno dosta vremena da odgovori na pitanje o tome ko mu je omiljeni saigrač.\n"Teško pitanje, svake sezone imamo neke nove igrače, neki su već četiri godine tu poput Borjana, Rodića, Gobeljića. Zajedno smo dugo, poznajemo se dobro i van terena, oni su mi omiljeni, ail volim i ostatak tima. Ako moram da izaberem jednog neka bude Sanogo. Sjajan je igrač i jednostavan momak. Dve godine igramo zajedno i dobro se poznajemo. Bilo je mnogo dobrih igrača ovde, ali mi nedostaje Damjan Le Talek. Poznajem ga od ranije, zbog njega sam se osećao još bolje kada sam stigao, jer mi je mnogo pomogao."\nNa kraju je dobio pitanje koje ga je oduševilo. Zašto nosi broj 31 na dresu?\n"Broj mi je važan zbog dece. Prvo dete je rođeno 3. septembra, drugo 1. oktobra, izabrao sam taj broj zbog njih. Oni mi daju snagu kada sam an terenu i van terena. Ponekad kada dođeš kući umoran ili si izgubio, želiš da polomiš sve, oni te pogledaju, nasmeju se i onda si i ti srećan zbog te ljubavi. Ovo je najbolje pitanje koje sam dobio", zaključio je Ben.\nZVEZDA IMA STRANCA MANJE, KONAČNO STIGLA DUGO ČEKANA VEST: Širok osmeh miljenika "Delija" dobio je srpski pasoš!\nPoruka pred Evropu\nMOGAO BIH DA SE ISPLAČEM, ALI NEĆU IZGOVORE! Dejan Stanković zbog korone menjao plan: "U Zvezdi nema odstupnice"\nZVEZDA IGRALA SA 2 ŠPICA, A NISTE NI PRIMETILI: Kako su Pavkov i Ben postali heroji, a Deki odneo taktičku pobedu!\nEl Fardu Ben FK Crvena Zvezda Superliga liga šampiona\n04.10.2021. / 17:10\nDobar igrac, i covek.\nKako su zanimljivi ovi igrači što im je u napred obezbeđena titula u svim sportovima.\n04.10.2021. / 18:05\n@bg Pobede nad Liverpolom,Gentom,Ludogorcem,itd,itd,samo kukaj, to ti je zanimanje...!!


Home Desert sa filom Desert\nKolač koji osvaja na prvi zalogaj i prvi pogled, od svega par sastojaka dobijemo finu poslasticu koja je pravi izbor za sve makoljupce. Ako se pronalazite u toj priči onda ste na pravom mestu. Mak se ili voli ili ne, mogu reći da je ovo nešto sasvim fenomenalno, jednostavan kolač sa makom i keksom, koji …


Kristina Kija Kockar uhvaćena u zagrljaju 7 godina mlađeg fudbalera: Evo ko je stjuardesi osvojio srce! (FOTO) – Region Live\nKristina Kija Kockar još se nije zvanično razvela od Slobe Radanovića, budući da on nije potpisao papire za razvod, a sve češće se spekuliše o tome da li je njeno srce uspeo da osvoji novi muškarac.\nKija se pre nekoliko dana našla u zagrljaju srpskog fudbalera, a njihova zajednička fotografija je odmah osvanula na društvenim mrežama. Reč je o Nikoli Banjcu, dvadesetdvogodišnjem sportisti koji trenutno igra za jedan mađarski klub.\nKada se sreo sa pobednicom “Zadruge”, koja je od njega starija sedam godina, mladi fudbaler odmah je poželeo da se fotografiše sa njom, što je pokrenulo glasine da gaji simpatije prema Kristini.\nMeđutim, kako je rekla u izjavama koje je poslednjih dana davala medijima, nijedan muškarac još nije uspeo da osvoji Kijino srce.\nUzimala je kašiku kokosovog ulja na prazan stomak, evo šta joj se desilo!


Beli pirinač (na japanski način) — Викикњиге\nBeli pirinač (na japanski način)\nIma mnogo načina na koji se pirinač sprema za upotrebu u okvriru složenijih recepata. Međutim, u daleko-istočnim zemljama, pirinač se često uzima bez ikakvih dodataka kao prilog uz ostala jela, na sličan način na koji se razna peciva konzumiraju u zapadnim kulturama. Kao jedan od načina pripreme pirinča za konzumaciju kao prilog jelima, ovde ćemo ukratko izložiti način na koji Japanci pripremaju pirinač.\nGlavna razlika između zapadnog i istočnog načina kuvanja pirinča jeste u vremenu kuvanja. U zapadnim kulturama se pirinač najčešće kuva tokom celokupnog toka pripreme. U istočnim kulturama toplota se dodaje do prvog ključa (do onog momenta kada voda provri), nakon čega se kuva u sopstvenoj pari bez dodavanja toplote.\nU Japanu postoje dva naziva za pirinač. Kome (??? ideogram) označava sirovi pirinač, i pirinač kao biljnu vrstu. Meshi (??? ideogram) označava pirinač kao pripremljen prilog, a ista reč ujedno ima značenje „jelo“.\n(ovde treba napisati i ponešto o vrstama pirinča koji se koristi u Japanu i na Istoku uopšte, kao i o vrstama pirinča u raznim krajevima sveta.)\n(ovde treba navesti činjenice o nutritivnim vrednostima pirinča, a po mogućnosti i poređenje nutritivnih vrednosti pri različitim načinima pripreme.)\nGazirani pririnač se prvo dobro ispere pod mlazom vode. Pirinač se pere u mreži (zaru) ili u posudi u kojoj će se kuvati (kama). U zapadnim zemljama mogu se koristiti cediljke, odnosno šerpe. Kada se dobro ocedi, pirinač se stavlja u kamu (šerpu), i u istu posudu se sipa ista zapremina vode. U zavisnosti od izvora toplote (električni rešo, otvoreni plamen, i sl.) količina vode može varirati. Pravilo je da jači izvor toplote zahteva više vode.\nPosuda sa pirinčem se stavlja na izvor toplote i zagreva dok voda ne proključa. Čim voda proključa, izvor toplote se gasi i posuda se ostavlja da bi se pirinač kuvao u sopstvenoj pari. U zavisnosti od izvora toplote, izvor toplote se ne mora gasiti odmah nakon što pirinač provri. Pravilo je da je toplotni kapacitet izvora toplote (koji je, na primer, veći kod grejača koji akumuliraju toplotu u metalnim ili keramičkim pločama, a manji kod otvorenog plamena, koji prestaje da emituje toplotu onog trenutka kada mu se prekine dovod goriva) obrnuto srazmeran vremenu tokom koga se dopušta da voda vri. Značajno je da posuda mora ostati poklopljena tokom kuvanja u pari. Vreme kuvanja u pari je između 25 i 35 minuta, a najčešće oko 30 minuta.\nZa razliku od zapadnog načina pripremanja, pri kome se pirinač raskuva i smekša, i pri kome gotov pirinač ima veću vlažnost, istočnjački metod daje pirinač koji deluje suvo na dodir i zadržava veći nivo čvrstine i integriteta zrna.\nPreuzeto iz „https://sr.wikibooks.org/w/index.php?title=Бели_пиринач_(на_јапански_начин)&oldid=13139”\nOva stranica je poslednji put uređena na datum 6. oktobar 2006. u 22:04 č.


Koliko kišno vreme utiče na raspoloženje? | Topvita | Ekologija | Ishrana | Zdravlje\nPrema jednom istraživanju, skoro devet procenata ljudi spada u kategoriju “mrzitelja kiše”. Ova grupa se oseća “besno i manje srećno u danima sa više padavina”.\n– Kad kišni oblaci poklope sunce, neki ljudi definitivno imaju veću podložnost da se osećaju usamljeno ili neraspoloženo. Prilično često tada primećujemo promenu raspoloženja – poput osećanja tuge ili slabijeg samopoštovanja.\n– Istraživanja ukazuju na to da svetlost može pojačati nivo serotonina, što podiže raspoloženje – kaže dr Teša Evans.\nDr Džulija Semton, psihijatar iz Njujorka, saglasna je sa ovim savetom. Ona inače primenjuje “svetlosnu terapiju” u svojoj praksi sa pacijetima.\n– Ohrabrujem ljude da se zaista trude da budu napolju i na dnevnom svetlu, čak i kada je hladno i kišno vreme – kaže dr Semton.\n– Iako se možda ne čini da svetlosti tada baš i nema, ipak ćete se izlagati UV zracima, što vam može pomoći u regulisanju cirkadijalnog ritma (biološki ritam u organizmu čoveka) i poboljšanju raspoloženja – dodala je.\n– Aktivirajte se u kući, radite ono što volite, odgledajte neku komediju, igrajte igrice, bavite se hobijem ili čitajte – predlaže dr Evans.\n– Ako ipak počnete da se osećate loše, pokrenite se. Ohrabrujem ljude da vežbaju, to je od velike važnosti – kaže Samton.\n– Fizička aktivnost ljudima daje na vitalnosti, može doprineti samopoštovanju i povećava nivoe endorfina, koji pozitivno utiču na raspoloženje – rekla je de Semton, koja poručuje da se tutorijali o vežbanju mogu naći na Jutjubu, i da uz trbušnjake u kućnim uslovima, svakako dobro dođe i dobra muzika.\n– I na kraju, nemojte se izolovati i osamljivati po kišnom vremenu – upozorava dr Evans.\n– Kad su ljudi sami, mogu se osećati gore nego inače – napominje ona.


Čelsi prvi tim koji je osvojio Ligu Evrope bez poraza\nFoto: Tanjug/AP | Čelsi prvi tim koji je osvojio Ligu Evrope bez poraza\nAnadolija 30.05.2019 20:25\nLondonski Čelsi sinoć je u finalu UEFA Lige Evrope savladao gradskog rivala Arsenala i postao prvi šampion koji je to takmičenje okončao bez ijednog poraza.\nNa Olimpijskom stadionu u Bakuu Čelsi je slavio pobjedu, rezultatom 4:1, te okitio se drugom titulom Lige Evrope. Prvi trofej pod tim nazivom "plavci" su osvojili 2013. godine.\nTim sa "Stamford Bridgea" je takmičenje u grupi "L" završio sa uvjerljivih 16 bodova sakupljenih u duelima protiv PAOK-a, Mol Vidija i BATE Borisov. Pobjedama u oba meča Čelsi je u daljim fazama takmičenja eliminisao Malmo, Dinama iz Kijeva i Slaviju iz Praga.\nNajteži duel Čelsi je igrao u polufinalu protiv Ajntrahta iz Frankfurta. Oba meča su završena remijem, a londonski "plavci" su prolaz u finale izborili boljim izvođenjem jedanaesteraca.\nČelsi je tako bez poraza osvojio Ligu Evrope i pridružio se Mančester junajtedu koji je prije 11 godina Ligu šamipona osvojio bez poraza.\nU svom devetom finalu Čelsi je sinoć osvojio ukupno šesti trofej na evropskoj klupskoj sceni, po čemu se takođe izjednačio s Mančester junajtedom. Bolji od njih je samo Liverpul koji u vitrinama ima 11 evropskih pehara, a u subotu će se boriti i za 12.\nČelsi je ove sezone u Ligi Evrope bio najbolji po skoro svim statističkim pokazateljima, uključujući i postignutih 36 golova.\nŠpanski veznjak u dresu Čelsija Pedro sinoć je kompletirao vlastitu kolekciju i postao jedini igrač koji je osvojio sva važna međunarodna fudbalska takmičenja. On je u karijeri osvajao Ligu šampiona, Svjetsko prvenstvo, Evropsko prvenstvo, Superkup, Svjetsko klupsko prvenstvo i Ligu Evrope.\nOsvajao je Pedro i nacionalna prvenstva u Engleskoj i Španiji, a među rijetkim je fudbalerima koji su postizali golove u finalima Lige šampiona i Lige Evrope.\nFrancuz Olivier Žiru je sa 11 postignutig golova bio najbolji strijelac Lige Evrope. Čelzijev napadač se tako izjednačio s legendarnim Alanom Širerom koji je rekorder po broju postignutih golova za neki engleski tim u evropskim takmičenjima. Širer je to učinio prije 14 godina u dresu Njukasla.\nFK Čelsi Liga Evrope


Novo bacanje para na nepostojeći „Aerodrom Trebinje“ - Moja Hercegovina\nPočetna / Novo bacanje para na nepostojeći „Aerodrom Trebinje“\n05. 07. 2017. 18:16


Istorija – DAST.EU\nDAST A.D. je nemačko-albanski konzorcijum stvoren kombinacijom iskustva, tehnologije, dobrog poznavanja tržišta, izvanrednih preduzetničkih veština i finansijskog potencijala. Osnovan u januaru 2008. godine, DAST je naglo porastao i preuzeo lidersku poziciju u Albaniji i široko priznanje na Balkanu. Dast proizvodi već su prisutni po tržištima u Nemačkoj, Italiji, Grčkoj, Albaniji, Makedoniji, Crnoj Gori, Kosovu, Libanu, Belgije i šire.\nProizvodni program DAST-a obuhvata artikle počevši iz razniih lepila za pločice, pomoćno sredstvo za zglobove, dekorativne premaze, maltere, rifiniture, proizvodi na bazi gipsa, autonivelanti, hidroizolanti, silikoni, aditive za pojačanje, kiselinski čistači, mreže itd. koje se primenuju u interijerima i spoljnim prostorima u promenljivim vremenskim uslovima.\nNaše odeljenje za istraživanje i razvoj je na čelu izrade i projektovanja novih rešenja. Naše laboratorije su opremljene najsavremenijom tehnologijom i savremenim procedurama u skladu sa našom misijom da predvide zahteve tržišta sa pametnim i održivim rešenjima. Naučni tim sastavljen od iskustnih inženjera stalno radi na otkrivanje ovih rešenja. Tehnologija proizvodnje je moderna i potpuno kontrolisana preko integrisanog elektronskog sistema. Proizvodnja, pakovanje i kontrolne funkcije su potpuno automatizovani i obavljaju kontrolu kroz sistem elektronskih senzora.\nNaši proizvodi su sertifikovani u skladu sa EN tehničkim standardima, a upravljanje kvalitetom se ostvaruje u skladu sa ISO 9001 standardima . Naša služba za kliente deluje brzo i posvećeno, smatrajući na zahteve klijenta iz njegove perspektive.\nTo je razlog zašto DAST nije samo strastan proizvođač građevinskog i popravnog materijala, no i zajednica ponosnih i zadovoljnih, iskusnih i ambicioznih profesionalaca i čvor novih energija.\nDAST nije samo strastveni proizvođač kvalitetnih materijala za izgradnju i popravku, ali i za sve što je vezano za život i rad u udobnim i zdravim prostorima. Ono što mi radimo je pružiti snažnu i trajnu bazu a istovremeno elegantan i prijatan izgled za vaše porodične prostor rada i zabave. Upoznajte nas pa ćete se uveriti da smo više nego što stvaramo. Sve počinje sa upoznavanjem DAST-a i nastavlja sa stalnim prijateljskim odnosom, jer mi smo posvećeni da shvatimo ono što vi tražite i da nudimo rešenja koje odgovaraju svakom od vas.\nNije neuobičajeno da ljudi dolaze da bi nas čestitali i izrazili svoje prijateljstvo. Naši partneri su putokaz društvenog života u gradovima i selima, gde se sastaju najbolji profesionalci i stručnjaci građevinarske industrije istovremeno i cilj svih aktera na tržištu. To je zato što naši distributeri nude bezbedan proizvod; jer očekuju da će nakon nekog vremena kupac vratiti i čestitati njima. Jer oni znaju da mogu da veruju našem kvalitetu, iskrenoj službi i potpunoj posvećenosti.\nNaša kuća je velika, od vitalnog značaja za život ljudi i naša vizija definiše našu ambiciju da dodatno poboljšamo životni standard i kvalitet života.\nMi smo posvećeni upravljanju našim poslovima odgovorno i poslujemo na etički i transparentan način, da se održi poverenje naših kupaca i drugih zainteresovanih stranaka. Većina naših klijenata živi u zemljama u razvoju, gde tehnologija izgradnje je već moćna sila za promene.\nMi verujemo da možemo pomoći u izgradnji održive budućnosti nudeći proizvode i usluge koje omogućavaju pozitivne rezultate ekonomskog, socijalnog i ekološkog uticaja za naše zainteresovane stranke širom sveta.


Obama saopštio imena zvaničnika za energetiku i zaštitu životne sredine\nNovoizabrani predsednik Barak Obama imenovao je u ponedeljak najvažnije članove svog tima za energiju i zaštitu životne sredine, dok se priprema da idućeg meseca stupi na dužnost kao 44. predsednik SAD.\nNa konferenciji za novinare u Čikagu, Obama je rekao da je dolazeća administracija rešena da se bori protiv globalnog zagrevanja i razvija alternativne vidove energije, za koje se nada da će takodje podstaći posustalu američku ekonomiju.\n"Potraga za novom energijom zahteva kontinuirane, sveobuhvatne napore, jer je osnova za našu energetsku nezavisnost upravo ovde, u Americi”, izjavio je Barak Obama. “Ta osnova je sadržana u energiji vetra i sunca, u novim usevima i novim tehnologijama, u inovacijama naših naučnika i preduzetnika, i predanosti i sposobnostima naših radnika”.\nObama je imenovao fizičara Stivena Čua za sekretara za energetiku. Ču je trenutno šef vladine laboratorije u Kaliforniji. On je takodje dobitnik Nobelove nagrade za fiziku 1997. godine. “Radujem se što ću biti deo tima novoizabranog predsednika, koji veruje da moramo da obnovimo energiju i krenemo stazom koja nas vodi ka održivoj energiji”, naveo je Stiven Ču.\nObama je takodje izabrao zvaničnicu iz Nju Džersija, Lisu Džekson, da bude na čelu Agencije za zaštitu životne sredine (EPA). Bivši administrator te agencije, Kerol Brauner, takodje će se pridružiti novoj administraciji kao koordinator Bele kuće za politiku prema energetici i klimatskim promenama.\nKomentarišući drugu, aktuelnu temu, Obama je rekao da interna revizija koju je obavio njegov tim za tranziciju pokazuje da njegovi saradnici nisu vodili neprikladne razgovore sa guvernerom Ilinoisa, Rodom Blagojevićem, koji je prošle nedelje uhapšen pod optužbom da je pokušao da proda upražnjeno mesto Baraka Obame u američkom Senatu. Obama je rekao da nije imao nikakve razgovore sa guvernerom o svom nasledniku u Senatu, te da je želeo da objavi rezultate interne istrage kontakata koje su sa Blagojevićem imali njegovi saradnici. Medjutim, dodao je da ga je državni tužilac u Čikagu zamolio da odloži objavljivanje tog izveštaja zbog istrage koja je u toku.\n“U reviziji koja je meni predočena, ne postoji ništa što na bilo koji način protivreči mojim ranijim izjavama da ovaj žalostan niz dogadjaja nema nikakave veze sa mnom i mojim saradnicima, i te činjenice će vam biti predstavljene u dogledno vreme”, naveo je Obama. Federalni tužioci kažu da nema dokaza da je Obama bio upoznat sa guvernerovim navodnim korupcionaškim planovima.\nBlagojević je do sada odbijao pozive nekoliko vodećih političara iz Ilinoisa da podnese ostavku zbog afere. Zakonodavci te države preduzeli su prve korake ka mogućem opozivu guvenera i njegovoj smeni sa tog položaja.


Kupovina toplotne pumpe – kontrolna lista – Thermia\nProcena postojećeg sistema za grejanje\nPrilikom izvođenja kalkulacije isplativosi investicije u toplotnu pumpu pokušajte da izvršite analizu troškova u što dužem periodu, i vodite računa da neobično blaga, ili hladna zima ne stvori pogrešnu sliku o realnoj prosečnoj potrošnji.\nKotlovi i rezervoari za ulje zauzimaju mnogo prostora. Toplotna pumpa zauzima manje od polovine kvadratnog metra, oslobađajući tako značajan prostor.\nUkoliko planirate da nadogradite svoj sistem za grejanje, razmislite o jednostavnom obnovljivom grejanju koje može da izađe na kraj i sa najhladnijim zimskim danima.\nPrincip izvlačenja toplote\nGrejanje sa toplotnom pumpom vazduh-voda ne zahteva bušenje niti postavljanje podzemnih cevi, što ga čini odličnim rešenjem kada je površina ograničena i kada se razmatra delimična nadogradnja – toplotna pumpa + postojeći sistem.\nSistem sa horizontalnim polaganjem podzemnih cevi znači da se dugačka cev zakopava na dubini oko jednog metra ispod površine tla. Velika površina zemljišta će morati da bude iskopana, što će privremeno onemogućiti njegovo korišćenje u toku izvođenja radova.\nGeotermalna energija iz jedne ili više vertikalnih bušotina u zemlji je stabilan izvor energije i ne zavisi od spoljne temperature vazduha.\nVaši zahtevi u pogledu grejanja i tople vode\nPri odabiru toplotne pumpe za grejanje i toplu vodu, imajte u vidu količinu potrebne tople vode i kapacitet grejnih tela.\nPo potrebi, moguće je postavljanje i većeg eksternog tanka. Temperatura od 55-60 °C je dovoljna. Toplotna pumpa bez problema može da zagreva radijatore i podno grejanje bez obzira na zahtevanu temperaturu.\nManja potražnja tople vode može se zadovoljiti sa toplotnim pumpama sa integrisanim tankom od 180 litara i pomoćnim grejačem.\nHlađenje – Udobnost tokom cele godine\nPored grejanja i tople vode, tokom toplih letnjih dana toplotna pumpa zemlja-voda može da omogući pasivno i aktivno hlađenje.\nCirkulisanjem hladne tečnosti u petlji, energija za hlađenje se stvara po ceni koja je jednaka trošku za nekoliko sijalica. Ova tehnika se naziva pasivno hlađenje i može se koristiti sa svim toplotnim pumpama zemlja-voda.\nAko je pasivno hlađenje nedovoljno efikasno, toplotna pumpa će obezbediti više hlađenja uz pomoć kompresora. Ovo je aktivno hlađenje.\nKoeficijent efikasnosti toplotne pumpe\nCOP (Koeficijent efikasnosti) predstavlja odnos između utrošene i dobijene energije. Na primer, COP 4 znači da 1kW utrošene električne energije proizvodi 4kW toplotne energije.\nAli to nije cela priča. Merenje COP u navedenim uslovima testiranja, bez obračuna potrošnje energije svih komponenti u sistemu (npr. cirkulacione pumpe), može da proizvede veoma visoke vrednosti COP. Ali merenje ne treba vršiti samo u cilju podrške marketinga proizvođača. Merenje vlasnicima kuća treba da obezbedi precizniju sliku efikasnosti toplotne pumpe u realnoj eksploataciji.\nPrava mera je SCOP (sezonski koeficijent efikasnosti). On uključuje celu godinu, uključujući najtoplije i najhladnije periode, kao i proizvodnju tople vode. Drugi faktori koji utiču na ukupan rezultat uključuju veličinu kuće, geografsku lokaciju i broj ukućana. Razlika između COP i SCOP je često velika.\nOdređivanje veličine i očekivane uštede\nVeća toplotna pumpa košta više, ali ima manje operativne troškove i obrnuto. Pravilno određivanje veličine će omogućiti optimalnu ravnotežu između ulaganja i operativnih troškova.\nInstaliranje efikasne toplotne pumpe smanjuje troškove grejanja za 50-75% u poređenju sa starim sistemima grejanja. Faktori koji utiču na rezultat uključuju stanje kuće, vrstu i stanje sistema grejanja, spoljnu temperaturu – klimatsku zonu i kretanje cene energije koja se koristi.\nNapomena! Dobra instalacija grejanja pomoću toplotne pumpe povećava vrednost vaše kuće.\nPonuda – oprema, obim radova i cene\nUporedite vašu ponudu: sve od ukupnih troškova za instalaciju po principu „ključ u ruke” do demontaže i uklanjanja starog kotla. Vodite računa da jeftinije toplotne pumpe treba da imaju dovoljno snage za komforno grejanje vašeg doma. Primamljivo nisku cenu brzo mogu prevazići viši operativni troškovi.\nImajte na umu da je toplotna pumpa samo deo kompletnog sistema grejanja, čiji su integralni delovi i sistem za distribuciju toplote i sistem izvora toplote (za toplotne pumpe zemlja-voda i voda-voda).\nKljuč uspeha je u odabiru kvalitetnog proizvoda i pouzdanog i iskusnog stručnog izvođača za izvođenje i završetak cele instalacije.\nU normalnim uslovima, toplotna pumpa treba da radi cele godine bez održavanja. Kada je servis povremeno neophodan, važno je imati pouzdanog prodavca i servisera.\nU pogledu ponuđene garancije, ne dozvolite da vas omete dužina garantnog perioda, već proverite šta je sve pokriveno garancijom.\nTražite daljinsku kontrolu koja vam omogućava da povećate ili smanjite temperaturu u svom domu preko interneta, kada treba da se vratite kući nakon praznika ili poslovnog putovanja.\nVažno je da je garancijom pokriven celokupan proizvod, a ne samo kompresor.


Ministar odbrane Aleksandar Vulin poručio je premijeru Andreju Plenoviću da Hrvatska ne treba da se boji uspešne i snažne Srbije, jer je, kako kaže, uspešna i snažna Srbija garant mira i stabilnosti na čitavom Balkanu i prostoru jugoistočne Evrope, a onaj ko se toga boji nema dobre namere.\nHrvatska, poručio je, ne bi trebala da se boji uspešne i snažne Srbije, jer je uspešna i snažna Srbija garant mira i stabinosti na čitavom Balkanu i čitavom prostoru jugoistočne Evrope.\nJEDNIM ODGOVOROM Merkel podsetila zašto joj Plenković nije ni do kolena\nVulin: Hoće li Komšić da nas šamara ili zavrće uši?


U srednjem Banatu testirano 50 ljudi u protekla dva dana, situacija u Zrenjaninu stabilna | Dunav Televizija\nNaslovna Vojvodina Banat U srednjem Banatu testirano 50 ljudi u protekla dva dana, situacija u...\nU srednjem Banatu testirano 50 ljudi u protekla dva dana, situacija u Zrenjaninu stabilna\nNa današnjoj sednici Gradskog štaba za vanredne situacije razmatrana je opšta situacija u Zrenjaninu, sa zdravstvenog, socijalnog, bezbednosnog i komunalnog aspekta, a stanje je u svim segmentima ocenjeno kao stabilno i pod kontrolom, navodi se na sajtu Grada Zrenjanina.\nDoktor Zdravko Ždrale, direktor Zavoda za javno zdravlje, istakao je da je u protekla dva dana na prisustvo koronavirusa testirano 50 pacijenata sa teritorije srednjeg Banata, da su prekjuče registrovana dva nova pozitivna slučaja, a da su svi juče testirani pacijenti negativni na prisustvo virusa, što je, po njemu, najbolji znak da je situacija stabilna i pod punom kontrolom.\nDirektorka Doma zdravlja Zrenjanin dr Gordana Đurić rekla je da ambulanta na Zelenom polju funkcioniše kao Centar za respiratorne infekcije i da prima isključivo pacijente s respiratornim tegobama. Radno vreme centra je svakog dana od 7 do 22 časa i lekari po prijemu pacijenata vrše trijažu i indukuju da li je potrebno testiranje na prisustvo koronavirusa. Takođe, ponovila je informaciju da se dežurstvo obavlja u IX zdravstvenoj ambulanti na Bagljašu.\nPodaci Policijske uprave Zrenjaninu govore da je bezbednosna situacija u gradu dobra, da nema puno poziva građana i da se beleže samo sporadična kršenja propisanih odluka Vlade Republike Srbije, uglavnom u periodu do 21 čas.\nPrema rečima komandanta zrenjaninskog Garnizona Vojske Srbije, potpukovnika Aleksandara Dedića, pripadnici vojske angažovani su na obezbeđenju Gerontološkog centra i dva privatna doma za stara lica u Zrenjaninu i poštuju se strogo utvrđene procedure.\nNa zvaničnom sajtu grada takođe se navodi se i da je gradonačelnik Zrenjanina Čedomir Janjić, koji je danas, kao i njegov zamenik i pomoćnici, izašao iz kućne izolacije, kazao da je završena podela paketa pomoći penzionerima sa primanjima nižim od 30 hiljada dinara i da je u toku podela paketa socijalno ugroženim licima. On je rekao i da se priprema novi kontigent pomoći, koji Grad Zrenjanin takođe finansira iz sopstvenih budžetskih sredstava i uz učešće donatora, a da će podela drugog paketa uslediti u naredne dve-tri nedelje.\nNa sednici je utvrđeno da će u petak, 17. aprila, dežurstvo pozivnog, kol-centra u Gradskoj upravi trajati od 8 do 12 časova, a u istom terminu dežuraće i krizni štabovi u mesnim zajednicama. Penzioneri će toga dana moći u kupovinu u vremenu od 4 do 7 časova, u istim maloprodajnim objektima, mesarama i apotekama kao prethodnog petka.\nPrethodni tekstMeštani Laćarka raduju se završetku radova na izgradnji vrtića\nSledeći tekstUhapšena vlasnica ugostiteljskog objekta u Zrenjaninu zbog služenja pića


Photo by Matvey Yelkin on Unsplash\nItalijanska firma Calzedonia otvara fabriku za proizvodnju odeće i donjeg veša u Senti, gde će biti zaposleno 160 novih radnika. Za one bez iskustva biće organizovana plaćena obuka. Novi pogon počinje sa radom u septembru, kažu u ovoj kompaniji.\nCalzedonia već ima pet fabrika u Srbiji , u Somboru, Kuli, Subotici, Kikindi i Apatinu, a u njima je zaposleno četiri hiljade ljudi.\n– Za potrebe otvaranja novog pogona u Senti biće iznajmljen odgovarajući objekat – kaže predstavnik ove poslovne grupacije Adriano Zoni.\nBiće organizovana i prezentacija namenjena građanima koji žele da se zaposle u novoj fabrici.\n– Iskustvo govori u prilog tome da se u najvećem broju prijavljuju žene za ovaj posao. Posao šivača je u pitanju i ne postoji nikakvo ograničenje kada su godine u pitanju, ni kada je u pitanju obrazovni profil koji poseduje kandidat, odnosno radno iskustvo – kaže Sandra Pejić Sadžak, iz Calzedonia Grupe.\nU lokalnoj samoupravi kažu da su prijateljski raspoloženi prema novim investitorima.\n– Samo smo dobili zahtev za organizovanje tih prezentacija za radnike. To ćemo odraditi 14. i 21. u zgradi Pozorišta. Ukoliko bude bilo kakvih dodatnih zahteva ili molbi, mi ćemo im izaći u susret – kaže Sebastian Stantić, član opštinskog veća Sente.\nOpština je obezbedila dobre uslove za investitore. U južnoj industrijskoj zoni postoje slobodne parcele sa infrastrukturom, optičkim kablovima, gasom, strujom, vodom i kanalizacijom.\n– Senta je u smislu logistike na dobrom mestu, ima i carinsko skladište. Oni koji žele ovde da ulažu su dobro došli – poručuje Stantić.\nGRBOVI SRBIJE: Simboli naših gradova – Grb opštine Senta – Zlatni klas, ključevi i kečiga\nPrevious articleOvo su najtraženija zanimanja u regionu – Nezaposlenost RASTE!\nNext articleDirektor SZO otkriva kada bi korona mogla biti pod kontrolom


VLADA FEDERACIJE BIH: Usvojene Smjernice ekonomske i fiskalne politike za period 2017. – 2019. godina i Nacrt zakona o Gradu Goražde\nVlada Federacije BiH je 3. juna 2016. godine usvojila Smjernice ekonomske i fiskalne politike za period 2017. – 2019. godina, čija je svrha provođenje srednjoročne fiskalne strategije u budžetsku metodologiju, te definiranje okvira za planove budžetskih i vanbudžetskih korisnika.\nOvaj dokument je zasnovan na strateškim planovima budžetskih korisnika za trogodišnji period, te na Programu ekonomskih reformi, kao i Akcionom planu za realizaciju Reformske agende.\nVlada je prihvatila informaciju o obavezama Federacije BiH proisteklih iz članstva u Vijeću Evrope i izvještaju Moneyvala o stanju u BiH u pogledu sprečavanja pranja novca i finansiranja terorizma, te zadužila Federalno ministarstvo pravde da nastavi aktivnosti u ovoj oblasti, kako je i planirano Programom rada Vlade FBiH za 2016. godinu.\nU tom smislu, bitan korak je, prije svega, priprema i usvajanje izmjena i dopuna Zakona o udruženjima i fondacijama u FBiH. Ovaj posao je u potpunosti završen i Federalno ministarstvo pravde će uskoro ovaj zakon dostaviti Vladi FBiH, kako bi bio upućen u parlamentarnu proceduru.\nDruga bitna obaveza, čije je ispunjenje pri kraju, je uvođenje najmodernijeg elektronskog vođenja registara udruženja i fondacija na cijeloj teritoriji FBiH. Procjenjuje se da je u BiH trenutno registrirano oko 21.000 udruženja i fondacija.\nFederalna vlada je utvrdila i u parlamentarnu proceduru uputila Nacrt zakona o Gradu Goražde. Status grada za Goražde označava direktnu mogućnost pristupa evropskim razvojnim fondovima, a dio ovih sredstava bio bi usmjeren u izgradnju infrastrukture neophodne za proširenje industrijskih zona i razvoj privrede.\nVlada je usvojila informaciju o konsolidiranom izvještaju o izvršenju budžeta za prva tri mjeseca 2016. godine, rađenom na osnovu finansijskih izvještaja o izvršenju budžeta Federacije BiH, kantona i općina, te finansijskih planova vanbudžetskih fondova.\nUkupni prihodi u ovom periodu iznosili su 1.694,7 miliona KM, što je za 77,4 miliona KM ili za 4,8 posto više u odnosu na isti period 2015. godine.\nČlanovi Vlade prihavatili su izvještaj Federalnog ministarstva poljoprivrede, vodoprivrede i šumarstva o realizaciji dva značajna projekta: upravljanja Neretvom i Trebišnjicom, te izgradnje i proširenja postojeće kanalizacione mreže u Ljubuškom.\nVlada FBiH prihvatila je dva zaduženja Federacije BiH – od 6.440.000 eura i od 5.350.000 dolara, namijenjenih poticanju ruralnog razvoja, saopćeno je iz Ureda Vlade FBiH za odnose s javnošću.\nIzvor: Vebsajt BHRT, 03.06.2016.


Jarebice Sa Bademima I Barenim Pirincem - CULINARIA\nJarebice Sa Bademima I Barenim Pirincem\nJarebice sa bademima i barenim pirinčem\n4 male jarebice\n1 srednji crni luk tanko sečen\n3 čena smrvljenog belog luka\n455 gr paradajza oljuštenog, očišćenog i grubo sečenog\n2 sk/30 gr paradajz pirea\n1 zelena ljuta paprika očišćena od semenki i tanko isečena\n1 crvena paprika srednje veličine tanko sečena\n1 manja zelena paprika tanko sečena\n3 sk/45 gr oljuštenog seckanog badema\n1 sk/15 gr pinjola\n12 crnih maslina bez koštice\n2 sk/50 gr pirinča\n1. Zagrejte rernu na 190°C. Namažite jarebice solju i biberom spolja i iznutra. Premažite kožu maslinovim uljem, isecite ih na komade i stavite ih u marinadu od rendane limunove kore i lovorovog lista. Pecite oko 45 minuta dok ne omekšaju.\n2. U međuvremenu, sipajte maslinovo ulje u veliki tiganj i dinstajte crni i beli luk dok ne postanu staklasti. Dodajte paradajz i pržite lagano još 2 minuta. Dodajte sve preostale sastojke i krčkajte 20-25 minuta dok sos ne postane gust.\n3. Stavite parčiće jarebice u posudu u kojoj ćete ih poslužiti i prelijte sosom. Ukrasite ih seckanim bademom i barenim pirinčem i brokulom.\npage revision: 0, last edited: 10 Feb 2012 12:19


McKinley MARYS WMS, ženska majica za planinarenje, pink | Intersport\nMcKinley Marys je majica sa kratkim rukavima, čiji moderan široki kroj omogućava veću udobnost. Ovaj model je deo Urban Outdoor kolekcije, veoma je udobna, materijal od kog je napravljena je prijatan na dodir i možete je nositi za vreme toplih prolećnih ili letnjih dana. Napredna Dry Plus Eco tehnologija odvojiće vlagu od Vašeg tela, a završna obrada materijala osiguraće anti-bakterijska svojstva.\nVišenamenska majica za slobodno vreme\nŠiroki kroj nudi veću udobnost i moderan izgled\nEfikasno odvaja vlagu od tela\n71 % poliester, 29 % viskoza\nTehnologije korišćene u McKinley Marys\nKako vam se čini... McKinley MARYS WMS, ženska majica za planinarenje, pink


Senad Marić: Ovaj tim Mladog radnika može do vrha tabele | Boom93\nPosle više meseci danas počinju takmičenja u Srpskim fudbalskim ligama. Jedini predstavnik sa teritorije grada u Srpskoj ligi Zapad je ekipa Mladog radnika 1926 iz Požarevca.\nSenad Marić, predsednik Upravnog odbora Mladog radnika za Boom93 kaže da je prekid lige zbog epidemije koronavirus bio jedan veliki „šamar“ za fudbal ne samo u Srbiji nego i u svetu. Zbog prekida lige Požarevljani su se našli u zoni ispadanja i prekrejanjem Super i Prve lige Srbije otvorila su se neka mesta u Srpskoj ligi pa je ekipa Mladog radnika ostala u ovom rangu takmičenja.\n„To nam je bila jedna velika opomena i mi smo za novu sezonu obnovili tim. Nama su bile prioritet mlađe selekcije kluba gde smo postavili za trenera proverene stučnjake, ali ujedno smo radili na tome da naše mlađe igrače koji su igrali za druge ekipa vratimo u klub. U tome smo uspeli i za novu sezonu smo 8 igrača iz omladinskog pogona priključili prvom timu“ kazao je Marić.\nTrener je ostao Žarko Jovanović, a novi kapiten tima je Predrag Luka.\n„Očekujem od ove renovirane ekipe visok plasman i trudićemo se da se borimo za vrh tabele. Pred početak sezone dogovor sa igračima je bio da onaj ko ne misli ili nema želju da bude prvi može slobodno da promeni sredinu. U klubu vlada dobra atmosfera i u svlačionici i na terenu. U pripremnom periodu odrigrali smo nekoliko kontrolnih utakmica. Neke smo utakmice pobedili neke igrali nerešeno dok smo poslednju u Mladenovcu izgubili sa 2:1. Te kontrolne utakmice nisu baš neko merilo, ali ono što se vidi jeste da fizionomija tima dobra i da u ekipi postoji jedan dobar takmičarski duh“ istakao je Senad Marić.\nOn je dodao da je klub napustilo nekoliko igrača i da se klub dodatno pojačao skoro sve linije tima.\n„Pred ovu sezonu promenili smo golmanski par. Zbog kršenja discipline kluba ispisnicu dobio je prošlogodišnji prvi čuvar mreže, a novi prvi golman je Vladimir Dizdarević. On je prošle godine branio za klub sa Malte. Takođe doveden je i mladi golman iz Teleoptika Damjanović i on konkuriše za prvog golmana omladinskog pogona. Dodatno smo pojačali odbranu, od prošle godine jedino je ostao Žilović, a doveden je Stanić bivši igrač Smedereva i Proletera iz Mihajlovca. Došao je i Miović koji takođe nekad nastupao u Smederevu. Vratili smo našeg mladog igrača koji je prošle sezone nastupao za Rabrova. Vezni deo ekipe pojačali smo sa Požarevljaninom Đorđevićem koji igrao za Brodarac i takođe vratili smo u tim Krstića i Markovića koji su nastupali za Voždovac. U timu su i Sokolović, Janković, Matović, Ivošević, Pujkilović, Miladinović, Mladenović koji su mladi igrači i dodatno će upotpuniti tim“ naglasio je Marić.\nSenad Marić je kazao da se zbog epidemije koronavirusa klub i sa finasijske strane dodatno prilagođava situaciji.\nPredrag Luka, novi kapiten Mladog radnika 1926\n„Finasijski problem u sportu je uvek bio. Nadamo se da ćemo uspeti da prevaziđemo ovu sezonu. Takođe se nadamo pomoći grada kao i uz pomoć sponzora i našim ličnim sredstvima ćemo se potruditi da sezonu privedemo kraju. Ponašamo se domaćinski, ne trošimo novac na ono što nam ne treba. Nismo dovodili neke igrače bez potrebe, dovodili smo samo na onim pozicijama na kojima su nam stvarno bili potrebni. Smanjili smo igrači kada od prošle godine sa 25 sada na 22 igrača. Opet napominjem među tih 22 igrača su 8 igrača iz omladinskog pogona. Želja nam je da od tih 8 omladinaca minimum četvorica budu standardni prvotimci u proleće“ rekao je Marić.\nEkipa Mladog radnika 1926 igra prvu svoju takmičarsku utakmicu u sezoni 2020/2021 u nedelju 16. avgusta. Oni će u sklopu Srpske lige Zapad putovati u Rašku gde će se sastati sa timom Bana.\nOznakeFK Mladi radnik 1926 Fudbal Požarevac Senad Marić Srpska liga Zapad\nPožarevac proglašen za domaćina decenije na „Trci kroz Srbiju“